text:
WASE 14
Yalodina ni Tokona Duadua ga na Matanitu ni Kalou
1, 2. (a) Na ivakavuvuli cava e dusimaki ira voli na imuri i Jisu me yacova mai nikua? (b) Era saga vakacava na meca mera vakawabokotaki keda? Vakacava e bau mana na nodra sasaga?
E DURI tu o Jisu ena mata i Pailato, na nodra turaganilewa levu duadua na Jiu. E cavuta ena gauna qori o Jisu e dua na ivakavuvuli e dusimaki ira nona imuri dina me yacova mai nikua. E tukuna: “E sega ni vakavuravura na noqu Matanitu. Ke vakavuravura na noqu Matanitu, era na vala na noqu tamata meu kua ni soli yani vei ira na Jiu. Ia e sega sara ga ni vu eke na noqu Matanitu.” (Joni 18:36) A rairai nanuma o Pailato ni sa qaqa ena nona vakadonuya me vakamatei o Jisu, ia e cala na nona nanuma ni a qai vakaturi o Jisu. Era saga na Empara ni matanitu o Roma mera vakawabokotaki ira na imuri i Karisito, ia e dreve na nodra sasaga. E tete kina na itukutuku ni Matanitu ni Kalou ena veimatanitu ena gauna ya.—Kolo. 1:23.
2 Ni tauyavu oti na Matanitu ni Kalou ena 1914, e guce na nodra sasaga na iliuliu ni mataivalu kaukaua e vuravura mera vakawabokotaki na tamata ni Kalou. Era sega ni tawasei keda rawa tale ga na veimatanitu kei na isoqosoqo vakapolitiki era vakaukauataki keda meda tokoni ira ena nodra veileti. Nikua, eda tu ena veiyasa i vuravura na vakarurugi ena veiliutaki ni Matanitu ni Kalou. Eda lewe ni mataveitacini e vuravura raraba, da qai dei ena noda tawaveitovaki ena veika vakapolitiki. Na noda duavata e ivakadinadina levu ni veiliutaki dina tiko na Matanitu ni Kalou, e dusimaki, vakasavasavataki, qai taqomaki keda tiko ga na kena Tui o Jisu Karisito. Dikeva mada na sala e vakayacora kina qori kei na so na irogo veivakayaloqaqataki ni noda qaqa ena veilewai nida saga tiko ga meda ‘kua ni vakavuravura.’—Joni 17:14.
Vakavotui e Dua na iLe Bibi
3, 4. (a) Na cava e yaco ni tauyavu oti na Matanitu ni Kalou? (b) E dau matata tu ga vei ira na tamata ni Kalou na veika me baleta na tawaveitovaki? Vakamacalataka.
3 Ni tauyavu oti na Matanitu ni Kalou, e cabolo mai lomalagi e dua na ivalu qai kolotaki sobu mai vuravura o Setani. (Wilika Vakatakila 12:7-10, 12.) E yaco tale ga e vuravura e dua na ivalu era vakatovolei kina na tamata ni Kalou. Era vakadeitaka mera muria ga na ivakaraitaki i Jisu, mera kua ni vakavuravura. Ia e sega ni matata sara vei ira na ka kece e okati ena nodra sega ni vakaitavi ena veika vakapolitiki.
4 Kena ivakaraitaki, era uqeti na lotu vaKarisito ena ikaono ni ivola ni Millennial Dawn, a e tabaki ena 1904, mera kua ni vakaitavi ena ivalu. Sa qai vakamacalataka ni o koya e curu ena mataivalu me saga e dua na cakacaka e sega kina na veivakamatei. Ia ke guce na nona sasaga qori qai biu ena bucanivalu, me kua ni vakamatea e dua. E kaya ena gauna ya o Herbert Senior, mai Peritania, e papitaiso ena 1905: “Era veilecayaki na mataveitacini qai sega ni matata vei ira ke donu mera curu ena mataivalu, mera kua ga ni veivakamatei.”
5. Na cava e vakamatatataki ena Vale ni Vakatawa ni 1 Seviteba, 1915?
5 Sa qai vakamatatataki na nodra kila na tacida ena 1915. E kaya na Vale ni Vakatawa ni 1 Seviteba me baleta na vakatutu ena Studies in the Scriptures: “E lomatarotarotaki ke beci na ivakavuvuli vaKarisito ni curu ena mataivalu e dua, me kua ga ni veivakamatei.” Vakacava ke vakarerei e dua na lotu vaKarisito me lauvana ni sega ni vakaitavi ena mataivalu qai sega ni dara na kena isulu? E vakamacalataka na ulutaga: “Vakacava e vinaka meda mate nida yalodina vua na Tui ni Sautu nida sega ni beca na nona lewa? Se meda mate nida tokoni ira na tui vakavuravura da qai tawayalodina ena ivakavuvuli ni noda Tui vakalomalagi? Ena rua na ituvaki qori, ena vinaka sara meda mate nida yalodina vua na noda Tui vakalomalagi.” E via kaukaua toka na kena itautau, ia e qai tinia na ulutaga: “Qo e sega ni ivakaro, e vakatutu ga.”
6. Na cava o vulica ena ivakaraitaki nei Brother Herbert Senior?
6 Sa qai matata vei ira eso na mataveitacini ni cala nodra curu ena mataivalu ra qai bolea na kena itotogi. E tukuna o Herbert Senior, sa cavuti oti mai: “Au kila ni sega ni duidui na ivakavuvuli e vauci ena noqu vakasobura mai waqa na sicini ni dakai [sega ni wili me veivakamatei] kei na noqu vakacuruma na sicini ena dakai me vanataki.” (Luke 16:10) E mani curu e valeniveivesu o Brother Senior ni sega ni via curu ena mataivalu. Na tacida qori kei na va tale na mataveitacini ratou maliwai ira na le 16 era sega ni via curu ena mataivalu, wili kina eso mai na veilotu tale eso, era vesu tu ena valeniveivesu e Richmond, Peritania. E qai kau o Herbert kei na so tale ena vanua e katakata tu kina na ivalu e Varanise me ratou lauvana. Ia ni ratou sa yatuni me ratou lauvana, a qai veisau tale na kedratou itotogi me tini na yabaki e valeniveivesu.
7. Na cava sa qai matata vei ira na tacida ni tekivu na iKarua ni iValu Levu?
7 Ni tekivu na iKarua ni iValu Levu, sa qai matata vei ira na tamata i Jiova na ibalebale ni tawaveitovaki kei na ka mera cakava mera muria kina na ivakaraitaki i Jisu. (Maciu 26:51-53; Joni 17:14-16; 1 Pita 2:21) Kena ivakaraitaki, e tukuni ena Vale ni Vakatawa ni 1 Noveba, 1939, ena ulutaga bibi na Neutrality (Tawaveitovaki): “E dodonu mera tawaveitovaki na tamata yalayala i Jiova nira veivaluvaluti na veimatanitu.” E kaya kina o Simon Kraker, a qai veiqaravi e muri ena valenivolavola liu e Brooklyn, Niu Yoka: “Au sa qai kila ni dodonu mera dauveiyaloni na tamata ni Kalou, ena gauna mada ga ni ivalu.” E veiganiti dina na gauna e vakarautaki kina na kakana vakayalo qori qai vakarautaki ira na dauveiqaravi ni Kalou ina veitusaqati kaukaua ena vakatovolei kina nodra yalodina ena Matanitu ni Kalou.
Vakarerei ena “Uciwai” ni Veivakacacani
8, 9. E vakayacori vakacava na ka e parofisaitaka na yapositolo o Joni?
8 A parofisaitaka na yapositolo o Joni ni na luaraka na wai e vaka na uciwai na gata o Setani na Tevoro, ni via vakawabokotaki keda na yalodina ina Matanitu ni Kalou ni tauyavu oti ga ena 1914. b (Wilika Vakatakila 12:9, 15.) E vakayacori vakacava na parofisai qori? Mai na veiyabaki ni 1920 me yacova mai nikua, era tusaqati vakalevu na tacida. Ena ikarua ni ivalu levu, e curu e valeniveivesu o Brother Kraker kei na so tale na mataveitacini ena vualiku kei Merika nira yalodina ni tokona na Matanitu ni Kalou. Ena gauna qori, e sivia e rua na ikatolu ni kaivesu era iVakadinadina i Jiova, era curu tu ena valeniveivesu e Merika nira sega ni vakaitavi ena ivalu ena vuku ni nodra vakabauta.
9 E saga na Tevoro kei ira na matataki koya meda tawayalodina na vakarurugi ena lewa ni Matanitu se mani vanua cava eda tu kina. Era kau na tacida e Aferika, Urope kei Merika ena mataveilewai ni nodra vanua kei na matabose e lewa na nodra belemauti na kaivesu. Nira dei tu ga ena nodra tawaveitovaki, era vesu, mokulaki ra qai vakamavoataki vakaca. Era vakila tale ga na tacida e Jamani na veitusaqati kaukaua nira sega ni vakarokorokotaki Itala se mera tokona na ivalu. Era vesu e voleka ni le 6,000 ena nodra valeniveivesu na Nazi ra qai mate kina e rauta ni le 1,600 na tacida mai Jamani kei na veimatanitu tale eso. Ia e sega ni vakawabokotaki keda rawa na Tevoro.—Mari. 8:34, 35.
“O Vuravura” e Tiloma “na Uciwai”
10. E vakatayaloyalotaki cei o “vuravura”? Na cava sa cakava ena vukudra na tacida?
10 E vakatakilai ena parofisai e volatukutukutaka o Joni ni “vuravura,” e vakatayaloyalotaki ira na vakaitutu se na ilawalawa era valataka na ka dodonu, ena tiloma na “uciwai” ni veitusaqati mera vukei kina na tacida. E vakayacori vakacava na parofisai qori? Ena veiyabaki ni oti na iKarua ni iValu Levu, e dau curu takoso na “vuravura” ena vukudra na yalodina ena Matanitu vakaMesaia. (Wilika Vakatakila 12:16.) Kena ivakaraitaki, era taqomaka na mataveilewai lelevu nodra dodonu na iVakadinadina i Jiova nira sega ni via curu ena mataivalu se vakaitavi ena soqo ni boletaki vanua. Meda dikeva taumada eso na veilewai era qaqa kina na tamata i Jiova nira sega ni curu ena mataivalu.—Same 68:20.
11, 12. Na cava rau sotava o Brother Sicurella kei Brother Thlimmenos? Na lewa cava e tauca na mataveilewai?
11 Merika. E susugi o Anthony Sicurella kei na lima na tacina ena vuvale iVakadinadina, qai papitaiso ni sa yabaki 15. Ni yabaki 21, a rejisita me dua na italatala ni lotu ena matabose e lewa na curu mataivalu. Oti e rua na yabaki, ena 1950, a kerea me veisautaki tale me sa kua ni italatala ni lotu ia me rejisitataki me dua e sega ni via curu ena mataivalu. E raica na Federal Bureau of Investigation (FBI) ni sega ni dua na kena leqa, ia e vakasuka na nona kerekere na Tabana ni Lawa. Ni oti e vica vata na veilewai, a qai rogoca na Mataveilewai Cecere e Merika na kisi ni veilewai nei Brother Sicurella. A veisautaka na vakatulewa ni mataveilewai e ra, qai talaca na kisi. Na lewa qori e yaga vei ira kece na lewenivanua e Merika era sega ni via curu ena mataivalu.
12 Kirisi. Ena 1983, a curu e valeniveivesu o Iakovos Thlimmenos ni beitaki ni sega ni via dara na isulu ni mataivalu. A kere cakacaka me dua na daunifika ena gauna ga e sereki kina, ia e sega ni vakadonui baleta e beitaki ni a beca na lawa ena dua na gauna. E kauta na nona ile ena mataveilewai ia e sega ni rogoca na mataveilewai e Kirisi na nona kerekere. Ia sa qai kauta nona ile ena Mataveilewai ni Dodonu ni Lewenivanua e Urope (European Court of Human Rights). Ena 2000, era talaca na kisi na 17 na turaganilewa era lewe ni Mataveilewai levu duadua ni ECHR. Na lewa qori e vakaraitaka ni cala na veivakaduiduitaki. Ni bera ni tau na vakatulewa qo, e sivia e 3,500 na tacida e Kirisi era curu e valeniveivesu nira tawaveitovaki. Ia ena vuku ni vakatulewa e tauca na mataveilewai, e vakadonui kina e dua na lawa vou e Kirisi me bokoci na cala era beitaki kina na tacida. Ni dikevi tale na yavu ni vakavulewa e Kirisi, sa qai vakadeitaki na lawa e vakadonuya nodra vakaitavi na lewenivanua e Kirisi ena so tale na tabana ni veiqaravi raraba.
13, 14. Na cava eda vulica ena nodrau veilewai o Ivailo Stefanov kei Vahan Bayatyan?
13 Bulgaria. Ena 1994, a biu na yaca i Ivailo Stefanov me curu ena mataivalu ni se yabaki 19. A sega ni via curu kina se me cakava eso tale na itavi e sega kina na veivakamatei. E mani totogitaki me curu e valeniveivesu me 18 na vula ia e kerea me laurai tale na vakatulewa ya ni tu vua na dodonu me kua ni curu ena mataivalu ena vuku ni nona vakabauta. A qai kau na nona ile ina ECHR. Ni bera ni qai rogoci nona kisi ni veilewai ena 2001, sa veidinadinati kei Brother Stefanov na matanitu o Bulgaria, mani vakadonui me sereki. Era sereki tale ga na lewenivanua e Bulgaria era yalorawarawa mera vakaitavi ena so tale na tabana ni veiqaravi raraba. c
14 Armenia. Ena 2001, sa yacova na yabaki me curu ena mataivalu o Vahan Bayatyan. d A sega ni via curu ena mataivalu ena vuku ni nona vakabauta, ia e sega ni rogoci na nona kerekere ena mataveilewai. E mani tekivu ena Seviteba 2002 nona curu e valeniveivesu me rua veimama na yabaki, ia a sereki ni oti e tini veimama na vula. E lai rogoci na nona kisi ni veilewai ena Mataveilewai ni Dodonu ni Lewenivanua e Urope. Ia ena 27 Okotova, 2009, e sega ni vakadonui na nona kerekere. Na lewa ya e vaka sara ga e dua na druka levu vei ira na mataveitacini e Armenia era sotava na ituvaki ya. Sa qai dikeva tale na vakatulewa ya na Mataveilewai levu duadua ni ECHR. Ena 7 Julai, 2011, a talaca na mataveilewai na kisi ni veilewai nei Vahan Bayatyan. Qo na imatai ni gauna me ciqoma kina na ECHR na nona vakatulewataka e dua me kua ni curu ena mataivalu ena vuku ni nona vakabauta, qai yavutaki qori ena nona dodonu ni sokalou, me vakaraitaka na nona nanuma kei na vakatulewa ni nona lewaeloma. Na lewa qori e sega ni taqomaka ga na noda dodonu na iVakadinadina i Jiova, e taqomaka tale ga na nodra dodonu e vica vata na milioni na lewe ni veimatanitu era wili ena Council of Europe. e
Solevu ni Boletaki Vanua
15. Na cava eda sega kina ni vakaitavi ena solevu ni boletaki vanua?
15 Era sega ni yalodina ga ena Matanitu vakaMesaia na tacida nira sega ni curu ena mataivalu, era yalodina tale ga nira sega ni vakaitavi ena solevu ni boletaki vanua. Ena gauna e tekivu kina na iKarua ni iValu Levu, e tara na vuravura taucoko na yalo ni boletaki vanua. E vinakati mera bubuluitaka na lewenivanua nira na yalodina ina nodra matanitu nira lagata na kena sere se vakarokorokotaka na kena kuila. Eda sotava kina na veitusaqati kaukaua nida qaravi Jiova duadua ga na nona tamata. (Lako 20:4, 5) Ia e vakayagataka tale o Jiova “na vuravura” me tiloma eso na veitusaqati qori. Meda dikeva mada eso na veilewai vakairogorogo eda qaqa kina ena veivuke i Jiova kei Karisito.—Same 3:8.
16, 17. Na cava erau sotava o Lillian kei William Gobitas? Na cava o vulica kina?
16 Merika. Ena 1940, e dua ga na turaganilewa e tokoni keda ena kisi ni veilewai na Minersville School District v. Gobitis, ia eratou sega ni duavata kei keda e walu na turaganilewa ni Mataveilewai Cecere e Merika. Erau via yalodina tiko ga vei Jiova o Lillian Gobitas, f yabaki 12, kei na ganena o William, yabaki 10, rau sega gona ni vakarokorokotaka na kuila ni matanitu se cavuta na kena bubului. Rau mani vakatalai mai koronivuli. E rogoci ena Mataveilewai Cecere na nodrau kisi ni veilewai, qai vakatulewataka ni donu vakalawa na ka e cakava na koronivuli ni yaga ena “duavata ni matanitu.” Na vakatulewa qori e itekitekivu ni veitusaqati kaukaua. Era vakatalai mai koronivuli e levu tale na gone iVakadinadina, era vakacegui mai na nodra cakacaka eso na tacida, eso tale era buturaki. E tukuna na ivola The Lustre of Our Country ni nodra “tusaqati na iVakadinadina mai na 1941 ina 1943 e laurai kina na veivakaduiduitaki vakalotu ena kena ivakatagedegede levu duadua ena ika20 ni senitiuri e Merika.”
17 Ia e lekaleka wale na nodra qaqa na meca ni Kalou. Ena 1943, e kau ena Mataveilewai Cecere e dua tale na kisi ni veilewai na West Virginia State Board of Education v. Barnette, e via tautauvata kei na kisi ni veilewai sa cavuti oti. E tokoni keda na Mataveilewai Cecere, e imatai tale ga ni gauna me veisautaka kina na nona vakatulewa e dua na Mataveilewai Cecere mai Merika ena dua na gauna lekaleka. Ni tau oti na lewa, e malumu sara ga nodra tusaqati na tacida e Merika qai taqomaki vinaka na nodra dodonu na lewe i Merika.
18, 19. Na cava e vukei Pablo Barros me dei tiko ga? E yaga vakacava vei keda na nona ivakaraitaki?
18 Argentina. Erau vakatalai mai koronivuli ena 1976 o Pablo Barros, e yabaki walu, kei Hugo Barros, yabaki vitu, ni rau sega ni vakarokorokotaka na kuila. Ena dua na gauna, e biligi Pablo na qasenivuli liu qai mokuta na uluna. E dau tukuna me rau dua tale na aua e koronivuli ni suka na vuli ni via vakasaurarataki rau me rau vakaitavi ena soqo ni boletaki vanua. Ni nanuma lesu na ituvaki ya, e kaya o Pablo: “Ke a sega ni vukei au o Jiova, keu a sega ni yalodina tiko ga.”
19 Ni kau na nodrau kisi ena mataveilewai, e tokona na turaganilewa na vakatulewa ni koronivuli me vakatalai Pablo kei Hugo. Ia e kau cake na nodrau kisi ni veilewai ina Mataveilewai Cecere e Argentina qai veisautaki ena 1979 na vakatulewa ni mataveilewai e ra. E kaya na Mataveilewai Cecere: “Na itotogi qo [veivakatalai] e veisaqasaqa sara ga kei na nona dodonu vakalawa e dua me vuli (Tikina 14) kei na itavi ni Matanitu me vakarautaka na vuli ena paraimari (Tikina 5).” Na lewa qo e yaga vei ira na rauta ni le 1,000 na gone iVakadinadina, eso vei ira qori e tarovi nodra vakatalai mai koronivuli, eso tale era lesu ina nodra koronivuli me vakataki Pablo kei Hugo.
20, 21. E vakaukauataka vakacava nomu vakabauta na nodrau kisi ni veilewai o Roel kei Emily Embralinag?
20 Yatu Filipaini. Ena 1990, e vakatalai mai koronivuli o Roel Embralinag, g yabaki 9, na ganena o Emily, yabaki 10, kei na rauta ni le 66 tale na gonevuli iVakadinadina nira sega ni vakarokorokotaka na kuila ni matanitu. E saga o Leonardo, na tamadrau o Roel kei Emily, me vakamacala vei ira na vakailesilesi ni koronivuli, ia e guce na nona sasaga. Ni sega ni veisau na ituvaki, a kerea o Leonardo me rogoci na kisi ni veilewai ena Mataveilewai Cecere. E sega vei Leonardo na ilavo, qai sega na loya me valataka na nona kisi. Ratou masuti Jiova vagumatua me dusimaki ratou vakavuvale. Ena gauna vata qori, rau vakalialiai qai vakalewai na luvena. Ni sega vua na kila vakalawa, e nanuma o Leonardo ni na sega ni qaqa ena veilewai qo.
21 Ia e veisau na matanicagi, a qai valataka na nodratou kisi ni veilewai o Felino Ganal, a cakacaka tu ena dua na kabani ni loya kilai levu ena vanua ya. Sa vakacegu mai na nona cakacaka o Ganal, sa dua tale ga na iVakadinadina i Jiova ena gauna e veilewaitaki kina na kisi qo. E tokona na Mataveilewai Cecere na nodratou kisi ni veilewai na vuvale i Leonardo qai bokoca na lewa ni nodrau vakatalai mai koronivuli na gone. E vakadinadinataki tale ni guce na nodra sasaga eso mera tawayalodina na tacida.
Tawaveitovaki kei na Duavata
22, 23. (a) Na cava eda qaqa kina ena levu na veilewai vakairogorogo? (b) Na cava e vakadinadinataka na noda veiyaloni e veiyasa i vuravura?
22 Na cava eda qaqa kina ena levu na veilewai vakairogorogo? Eda sega ni vakamuai ira na iliuliu vakapolitiki. Ia era taqomaki keda na turaganilewa dau lewadodonu ena veimatanitu e kaukaua kina na veitusaqati, bau lai veisau kina ena so na gauna na lawa ena yavu ni vakavulewa. E tokona dina o Karisito na noda sasaga meda qaqa ena veilewai qori. (Wilika Vakatakila 6:2.) Na cava eda kauta kina ena mataveilewai na noda ile? Eda sega ni via veisautaka na veika vakalawa, eda vinakata ga me kua ni dua na ka e vakalatilati ena noda tokona tiko ga na noda Tui o Jisu Karisito.—Caka. 4:29.
23 E tawase tu o vuravura ena vuku ni veisei vakapolitiki kei na veicati, ia e vakalougatataka na Tui o Jisu Karisito na noda sasaga na nona imuri e veiyasa i vuravura meda tawaveitovaki tiko ga. E guce na sasaga i Setani me tawasei keda qai vakawabokotaki keda. Na Matanitu ni Kalou sa vakasoqoni ira mai e milioni vakacaca era sega ni via “vulica tale na ivalu.” E veivakurabuitaki noda veiyaloni na mataveitacini e veiyasa i vuravura. E vakadinadinataka qori ni sa veiliutaki dina tiko na Matanitu ni Kalou!—Aisea 2:4.
a E kilai tale ga na ivola qo me New Creation. A qai veisau tale na yacana me Studies in the Scriptures.
b Raica na ivakamacala ni parofisai qo ena ivola Revelation—Its Grand Climax At Hand!, wase 27, tabana e 184-186.
c E vinakati tale ga me tuvanaka na matanitu o Bulgaria eso tale na tabana ni veiqaravi raraba vei ira kece na sega ni via curu ena mataivalu ena vuku ni nodra vakabauta.
d Raica na Vale ni Vakatawa ni 1 Noveba, 2012, tabana e 29-31, na kena ivakamacala matailalai.
e E sivia e 20 na yabaki na veitotogitaki ni matanitu o Armenia mera curu e valeniveivesu e sivia e 450 na iVakadinadina itabagone. E qai sereki na iotioti ni tacida ena Noveba 2013.
f E volai cala ena ivolatukutuku ni mataveilewai na yacadratou vakavuvale.
g A volai cala ena ivolatukutuku ni mataveilewai na yaca Ebralinag.


c: text/html

text:
Author: Demesi Kakaya
Page: 3
E ratou tiko ena gauna oqo na tabacakacaka ni boko kei iratou na liga ni veiqaravi mai na tabacakacaka ni ovisa ena dua na kisi ni kena lutuma e dua na motoka na taba ni kau ka draiva taka tiko e dua na marama kei na tolu tale na nonai tokani. Yaco tiko na veika […]
Vakadeitaki na vei timi ka ra sa mai lasika cake ena Cup quater final ni 1st Fiji Bitter Tabadamu 7s ena Ratu Cakobau Park mai Nausori ni kua. I matai ni Quater Finala rau na sota tiko kina na mata timi ni Police Blue kei na mata timi ni Wardens ni vo e 24 na […]
E mai kidavaki o Taware Kerr Barlow na half back i liu ni mata timi ni All Blacks mai vua na Dauniveivakatavulici ni mata timi ni Ositerelia o Dave Rennie ena nona sa na daramaka na siqeleti dromodromo ni Wallabies. Na cauravou yabaki 32 ka qito tu mai Varanise ka vakaraitaka nona i tukutuku ni […]
Tomani tiko ena gauna qo na veivaqaqai ena kena mai kune e dua na gone dramidrami ena vanua ni vakacegu ena Valenibula e Valelevu ena yakavi ena noa. Eya kunea na gonetagane lailai oqo e dua na marama yabaki 30. Ciqomi nia qai rivotetaki na veika oqo ena Valelevu Police Station. E ratou sa maroroi […]
Era mai leqa e rauta ni 32 na lewenivanua ena Siga Vakaraubuka ena ualuvu ,tau bi ni uca kei na sisi ni qele mai na vualiku kei Idia. Ciqomi rawa nai tukutuku ena dredre era vakila na veikoro mai kea ena kuitaki ni nodra vale kei na veika era vakanuinui tu kina me baleta na […]
Era mai leqa e 21 na lewenivanua ena otela na Mogadishu’s Hayat Hotel mai Somalia. E ratou veivuke na dau yadra mai kea vei ira na lewe 106 ka ra tao tu ena otela ni oti na veivanavanai kei na kacabote ni gausaukuro. Namaki tiko na kena rawa ni na tubu na wiliwili ni […]
E mai druka tale tiko ena i karua ni nodrau veivacu ni IBF, WBO, WBA (Super) heavyweight o Anthony Joshua vei Oleksandr Usyk ena poidi. Vakayacori na veivacu oqo ena mataka nikua. E ratou rivote taka tiko na tabana ni BBC, ni gauna e mai cava kina na veivacu , qai taura na beleti […]
Lade cake ena i ka 4 ni tutu na mata timi ni All Blacks ena i tuvatuva ni poidi ni rakavi 15 ena noda vuravura ia e lutu sobu ena i ka 7 ni tutu na mata timi ni Wallabies ni oti e dua na macawa ni sotasota ni Rugby Championship. Kunei ka levu era […]
Era sega ni taqeya rawa na lewe ni vanua mai Seoul ena koro turaga mi Ceva kei Korea na taubi ni uca kei na ualuvu. E vakilai ena kena kaukauwa ena kena vakadinadinataki e matanavotu e na kena kuitaki na vale kei na motoka ena kaukauwa ni ualuvu. Mai leqa kina e 9 na lewenivanua […]
Ni vo tiko ga e rua na macawa enai karua ni nodrau sota o Anthony Joshua kei Oleksandr Usyk ka namaki me dua na sota bula me vaka ni rau sa nanamaki ruarua tiko mai kina. Na jabeni ka turaga ni Ukrain yabaki 35 o Usyk e wasea ena mona livaliva na nona i yaloyalo […]

robotstxt: allowed

filter: keep


text:
Era Vakabauta na iVakadinadina i Jiova Nira Lotu Dina?
Nida lai lewena e dua na lotu, eda sa vakadeitaka ni lotu qori e vakadonuya na Kalou kei Jisu. Ke sega, na cava ga da lai lewena tu kina?
E sega ni duavata o Jisu Karisito kei na rai ni levu na lotu, levu na kena gaunisala, era basika kece ina bula. E tukuna: “Na sala e basika ina bula e rabalailai, e qiqo na kena matamata, qai vica wale sara era kunea.” (Maciu 7:14) Keimami vakabauta na iVakadinadina i Jiova ni keimami sa kunea na sala ya. Ke sega, keimami na vaqara e dua tale na lotu.


text:
Lawa Raraba Ni Dodonu Ni Lewenivanua
IKAU
Ni yavu ni galala, lewa dodonu kei na sautu ena vuravura na noda vakadinata ni dodonu mera dokai mera raici tale ga vakatautauvata na lewe kece ga ni vuvale kawatamata,
Ni na tubu na itovo vakadomobula e sokanu kina na lewaeloma ni kawatamata ke
vakawaleni qai beci na dodonu ni kawatamata kei na kena vakatakilai ni ka levu duadua era nuitaka tu na lewenivanua na vuravura era na marautaka kina na tamata yadua na galala ni vosa kei na galala ni vakabauta vaka kina na galala mai na rere kei na leqa,
Ni dodonu me taqomaki vinaka ena lawa na dodonu ni lewenivanua, me kua kina ni vakasaurarataki na tamata ena nodra vaqara bula mera saqata na veiliutaki e voravora qai ca,
Ni bibi me sagai mera veimaliwai vinaka na veimatanitu,
Nira sa vakadeitaka na lewe ni Matabose Levu kei Vuravura ena kena Lawatu na nodra vakabauta na dodonu ni lewenivanua me dokai qai kilai na yaga ni tamata yadua, ni tautauvata vinaka nodrau dodonu na tagane kei na yalewa ra qai nakita dei mera vakabulabulataka na toso vakaitikotiko kei na vueti cake ni ivakatagedegede ni bula mera galala kina vakalevu,
Nira sa yalataka na matanitu era lewe ni Matabose mera na saga ena veitokoni ni
Matabose Levu kei Vuravura mera vakabulabulataka na dokai kei na muri ni dodonu raraba ni lewenivanua kei na galala ni tamata yadua,
Ni rui bibi me matata vinaka vei keda kece na dodonu kei na galala oqo me vakayacori rawa kina na vosa ni yalayala oqo,
O koya gona
E kacivaka kina
NA VALE NI BOSE LEVU
NA LAWA RARABA NI DODONU NI LEWENIVANUA oqo e dodonu mera na saga vakatautauvata kece sara na veimatatamata kei na veimatanitu mera kila ra qai nanuma deivaki na kena lewenivanua yadua kei na veitikotiko kece sara. Mera na saga mera vakavulica ena kena totaki na dokai ni dodonu kei na galala kece oqo kei na nodra saga tiko vakalailai me kilai qai muri vakararaba, vakavinaka, ena dua na matanitu me tete ina veimatanitu ena kedra maliwa na vanua tu vakataki ira kei na vanua qali.
Tikina e 1.
Era sucu ena galala na tamata yadua, era tautauvata ena nodra dokai kei na nodra dodonu. E tiko na nodra vakasama kei na nodra lewaeloma, sa dodonu mera veidokadokai ena yalo ni veitacini.
Tikina e 2.
Na tamata kece e nodra na dodonu kei na galala e tukuni tiko ena Lawa oqo, e sega ni dua me vakaduiduitaki ena vuku beka ni kawa, roka ni kuliniyago, tagane se yalewa, vosa, lotu, nanuma vakapolitiki se nanuma cava tale, vanua se itikotiko e cavutu mai kina, iyau, sucu se itutu cava tale. Me kua tale ga ni vakaduiduitaki e dua ena vuku ni matanitu se vanua e cavutu mai kina, ena vakasama beka vakapolitiki, vakaiyalayala se itutu ena vuravura, se mani vanua tu vakataki koya, vanua qali, koloni, se itutu cava ga.
Tikina e 3.
Na tamata kece e dodonu me bula, me galala, me taqomaki tale ga.
Tikina e 4.
Me kua ni dua me bobula se vakabobulataki; e vakatabui na bobula kei na veivakabobulataki ena kena mataqali kece sara.
Tikina e 5.
Me kua ni dua e vakararawataki, se vakacacani, me caka vua se totogitaki ena itovo e sega ni vakatamata, e veivakalolomataki.
Tikina e 6.
Na tamata kece e dodonu me raici vakatautauvata ena liga ni lawa.
Tikina e 7.
E tautauvata kece na tamata ena liga ni lawa, mera taqomaki kece tale ga ena lawa, me kua ni dua me vakaduiduitaki. Na tamata kece e sega ni dodonu me vakaduiduitaki ena vuku ni dua na tiki ni Lawa oqo se me uqeti me vakaduiduitaki.
Tikina e 8.
E nodra dodonu na tamata kece me rogoci vinaka na nodra kisi ena dua na mataveilewai cicivaki vinaka ena nona matanitu kevaka e beci na nona dodonu e maroroi tu ena lawatu se ena lawa.
Tikina e 9.
Me kua ni dua e vesu, qaqauraki, se me lesavi vakailoa
Tikina e 10.
E dodonu ni tamata kece me rogoci vakatautauvata, vakadodonu, ena mataveilewai e tu vakataki koya qai sega ni veitovaki me macala kina na nonu dodonu kei na ka me cakava ena cala e beitaki kina.
Tikina e 11.
- E dodonu ni tamata kece e beitaki ena dua ena cala me nanumi ni sega. ni cala me yacova ni sa qai vakacalai dina ena lawa ena veilewai a vakatarai kina me valataka na nona kisi.
- Me kua ni dua e beitaki ena cala ena vuku ni ka e cakava se sega ni cakava kevaka e sega ni wili me cala ena lawa ni vanua se lawa ni vuravura ena gauna se cala kina, me kua tale ga ni tau vua na itotogi bibi cake mai na itotogi se vakamuri tiko ena gauna e cala kina.
Tikina e 12.
Me kua ni dua e vakasaurarataki me baleta na nona bula, vuvale, itikotiko, se ivola, se me beci o koya kei na kena irogorogo. E dodonu ni tamata kece me taqomaki ena lawa mai na cakacaka se veivakacacani vaka oqo.
Tikina e 13.
- E dodonu ni tamata kece me veitosoyaki qai vakaitikotiko ena loma ni nona vanua.
- E dodonu ni tamata kece me biuta na vanua cava ga, wili kina na nona vanua, se me lesu i nona vanua dina.
Tikina e 14.
- E dodonu ni tamata kece me saga qai marautaka nona kerea me bula ena dua na vanua me kua kina ni vakatotogani.
- Me kua ni vakayagataki na dodonu oqo kevaka e vakacacani ena vuku ni basulawa e sega ni yavutaki vakapolitiki se ena vuku ni cakacaka e veicalati kei na inaki kei na vakasama ni Matabose Levu kei Vuravura.
Tikina e 15.
- E dodonu ni tamata kece me lewe ni dua na vanua.
- Me kua ni dua e vakasaurarataki me kua ni tiko ena nona vanua se me veisautaka na vanua e sa volai kina.
Tikina e 16.
- E dodonu ni tagane kei na yalewa sa tamatabula, veitalia na nodra kawa, vanua se lotu, mera vakamau ra qai tauyavutaka nodra vuvale. E dodonu me tautauvata tiko ga na nodra dodonu nira vakamau, ni vakamau oti kei na gauna ni sere.
- Me rau qai vakamau ga e lewe rua ke rau vinakata rau qai vakadonuya ruarua.
- E yavu dina qai yavu dodonu ga ni bula vakaitikotiko na vuvale, sa dodonu kina me taqomaka na vuvale na vanua kei na matanitu.
Tikina e 17.
- E dodonu ni tamata kece me taukena na iyau, me nona ga se taukena vata kei na so tale.
- Me kua ni dua e kovei vua na nona iyau.
Tikina e 18.
E nona dodonu na tamata kece na galala ni vakasama, lewaeloma kei na lotu; e okati ena dodonu oqo na galala me veisautaka na nona lotu se vakabauta, kei na galala me vakaraitaka na nona lotu se vakabauta ena nona veivakavulici, vakaitovotaka, sokalou qai vakamuria, se cakava duadua sc cakava vata kei ira tale e so, ena matanalevu se cakava vakataki koya.
Tikina e 19.
E dodonu ni tamata kece na galala me vakamacala se soli vakasama; wili ena dodonu oqo na galala me tukuna nona nanuma qai sega ni vakacacani. Me vakasaqara tale ga, ciqoma, tukuna na itukutuku kei na vakasama ena tabana ni itukutuku cava se vanua cava ga e tiko kina.
Tikina e 20.
- E dodonu ni tamata kece na galala me soqovata qai veimaliwai ena vakacegu.
- Me kua ni vakasaurarataki e dua me lewe ni dua na isoqosoqo.
Tikina e 21.
- E dodonu ni tamata kece me vakaitavi ena matanitu ni nona vanua, se vakaitavi sara ga kina se ena vukudra na mata a digitaka ena galala.
- E dodonu ni tamata kece me vakayagataka vakatautauvata na veiqaravi ni matanitu.
- Na lewa ni matanitu me yavutaki ena nodra lewa na lewenivanua; e tau na nodra lewa ena veidigidigi me dau caka vagauna, vakadodonu tale ga. Me dolavi raraba qai vakatautauvata na veidigidigi ena nodra digidigi lo se dua na ivakarau ni digidigi vaka oya ena galala.
Tikina e 22.
Na tamata kece, ni lewe ni dua na itikotiko, e nodra dodonu me taqomaki ena vanua e tiko kina, me soli tale ga vei ira, ena sasaga ni nodra matanitu se ena nodra veitokoni na veimatanitu me salavata kei na ituvatuva kei na iyau ni matanitu yadua, na nodra dodonu vakailavo, vakaitikotiko, vakavanua. E bibi na dodonu oqo ena vuku ni nodra dokai kei na vakavinakataki ni nodra itovo.
Tikina e 23.
- E dodonu ni tamata kece me cakacaka, me lewa nona cakacaka, me vinaka qai caka vakadodonu na kena isau kei na ivakarau ni cakacaka, me taqomaki tale ga mai na sega ni cakacaka.
- E dodonu ni tamata kece me saumi vakadodonu ena cakacaka e cakava, me kua na veivakaduiduitaki.
- E dodonu ni tamata kece e cakacaka me dodonu qai vinaka na kena isau me ratou bula vinaka kina, me dokai tale ga kina o koya kei na nonu vuvale, me qai tokoni, ke gadrevi, ena sala ni veivuke rale e so
- E dodonu ni tamata kece me vakaduria se lewena na unioni me taqomaki kina.
Tikina e 24.
E dodonu ni tamata kece me vakacegu, me gade me veirauti tale ga nona gauna ni cakacaka qai saumi ena nona gauna ni gade vakayabaki.
Tikina e 25.
- E dodonu ni tamata kece me vinaka na nona ivakarau ni bula me bula kina o koya kei na nona vuvale, bau kina na kakana, isulu, vale, veiqaravi vakavuniwai kei na ka ni veivuke tale vaka oya, na dodonu tale ga me vukei ke sega nona cakacaka, tauvimate, vakaleqai na yagona, mate o watina, qase, se dua tale na leqa e sega ni cakava rawa kina e dua na ka.
- E dodonu mera qaravi vinaka ra qai vukei na tina kei na luvedra. Se sucu na gone ena loma ni vakamau se sega, e dodonu mera na vukei tiko ga vakatautauvata.
Tikina e 26.
- E dodonu ni tamata kece me vuli. Me kua ni saumi na vuli, vakabibi mada ga ena paraimari, ena cala tale ga ke ra sega ni vuli no gone era tiko ena yabaki ni bula ni paraimari. Me na tiko vakarawarawa na vulitara kei na vulitorocake. Me na dola tale ga na vulitorocake vei ira kece era yacova.
- Me vagolei na vuli ena kena bucini na itovo vinaka kece, me vaqaqacotaki tale ga na dokai ni dodonu ni lewenivanua kei na galala yadua. Me vakabulabulataka na vuli na veikilai, veivosovosoti kei na veiwekani vakamatanitu, vakamatatamata, se vakamatalotu, me qai vamuria na cakacaka ni tiko veisaututaki ni Matabose Levu kei Vuravura
- E nodra dodonu na itubutubu mera digia na vuli mera vuli kina na luvedra.
Tikina e 27.
- E dodonu ni tamata kece me vakaitavi kevaka e vinakata ena itovo ni bula ni nona vanua, me marautaka na droini, ivakatagi kei na veika vaka oya, me vakaitavi tale ga ena sasaga vakasaenisi, me vakila tale ga na kena yaga.
- E dodonu ni tamata kece me taqomaki na yacana kei na ka e cakava ena saenisi, volavola, se droini.
Tikina e 28.
E dodonu ni tamata kece me lewe ni itikotiko e tuvanaki maqosa ena nona vanua se vanua tani me muri kina vakavinaka na dodonu kei na galala e virikotori ena Lawa oqo.
Tikina e 29.
-
Na tamata kece e tiko na nona itavi ina nona itikotiko me vakavinakataka kina na nona itovo.
-
Ni muria e dua na nona dodonu kei na nona galala, me na yalani kece vakatautauvata ena lawa, ni kilai qai dokai tale ga na nodra dodonu kei na galala tale na so, kei na kena vinakati me muri na itovo e vinaka, na itovo e yaga raraba, me tiko vinaka kina na noda itikotiko vakademokarasi.
Tikina e 30.
Me kua ni vakadewa e dua na ka ena Lawa Raraba oqo me nanuma kina e dua na Matanitu, ilawalawa, se tamata ni solia na dodonu me vakaitavi se cakava e dua na ka me vakaleqa kina na dodonu kei na galala era virikotori e ke.


text: 11 Ia a tauvimate voli e dua na turaga, na yacana o Lasarusa, na kai Pecani. Erau tiko tale ga e Pecani o Meri kei Marica+ na tacina.2 O Meri ga qo a livia na waiwai boivinaka ena yava ni Turaga, qai vakamamacataka ena drauniuluna.+ E ganei Lasarusa na turaga e tauvimate tiko.3 Erau qai vakauitukutuku na ganena vei Jisu, erau kaya: “Turaga, e tauvimate na nomuni itokani dredre.”4 Ia ni rogoca o Jisu, e kaya: “Ena sega ni tini ena mate na tauvimate qo, ia ena vakalagilagi kina na Kalou.+ Me vakalagilagi tale ga kina na Luve ni Kalou.”5 E dau lomani Marica kei tacina kei Lasarusa o Jisu.6 Ia ni rogoca ni tauvimate o Lasarusa, e sega ni lako sara, e tiko tale e kea me rua na siga.7 Sa qai tukuna vei ratou na tisaipeli: “Me datou lako tale i Jutia.”8 Eratou kaya vua na tisaipeli: “Rapai,+ era se qai via vakaviriki iko+ mada ga ena vatu na kai Jutia, oni via lako tale kina?”9 E sauma o Jisu: “Vakacava, e sega ni 12 na aua ena dua na siga?+ Ke dua e taubale ena siga ena sega ni coqa e dua na ka ni raica tiko na rarama ni vuravura.10 Ia ke dua e taubale ena bogi, ena tarabe ni sega vua na rarama.”11 Ni cavuta oti ya e qai tukuna vei ratou: “Sa moce+ na nodatou itokani o Lasarusa, ia au sa lako qo meu lai vakayadrati koya.”12 Eratou kaya vua na tisaipeli: “Turaga, ke moce dina o koya, ena bula vinaka mai.”13 A tukuna tiko o Jisu ni sa mate o Lasarusa. Eratou nanuma ga nona tisaipeli ni tukuna tiko ni moce me vakacegu.14 E qai tukuna vakamatata vei ratou o Jisu ena gauna ya: “Sa mate+ o Lasarusa.15 Au marau ena vukumudou niu a sega ni tiko e kea, mo dou vakabauta kina. Me datou lako sara vua.”16 Mani kaya vei ratou na vo ni tisaipeli o Tomasi, e dau vakatokai tale ga me o Drua: “Me datou lako tale ga me datou mate vata kei koya.”+17 Ni yaco yani o Jisu e qai kila ni sa siga va ena ibulubulu* o Lasarusa.18 E voleka i Jerusalemi o Pecani, e rauta ni rua na maile* na kedrau veiyawaki.19 E levu na Jiu era lako yani vei Marica kei Meri mera vakacegui rau ena mate nei ganedrau.20 Ni rogoca o Marica ni lako tiko yani o Jisu, e lai tavaki koya sara, ia o Meri+ e dabe toka ga mai vale.21 E kaya o Marica vei Jisu: “Turaga, ke oni a tiko eke, ke a sega ni mate o ganequ.22 Ia au kila ena gauna mada ga qo ni ka kece oni kerea vua na Kalou ena solia vei kemuni.”23 E tukuna vua o Jisu: “Ena tucake tale na ganemu.”24 E kaya vua o Marica: “Au kila ni na tucake tale ena gauna ni veivakaturi+ ena iotioti ni siga.”25 E tukuna vua o Jisu: “O yau na vu ni veivakaturi kei na bula.+ O koya e vakaraitaka ni vakabauti au, ke mani mate, ena bula tale.26 O koya tale ga e bula tiko qai vakaraitaka ni vakabauti au ena sega sara ni mate.+ O vakabauta?”27 E kaya vei Jisu: “Io Turaga, au vakabauta ni o kemuni ga na Karisito na Luve ni Kalou, o koya ena lako mai vuravura.”28 Ni cavuta oti ya, e gole sara me lai kacivi Meri na tacina, e kaya lo vua: “Sa tiko qo na Qasenivuli,+ e tarogi iko tiko.”29 Ni rogoca ya o Meri, e tucake sara me lako vei Jisu.30 Se bera ni lako ina koro o Jisu, se tiko voli ga ena vanua e lai tavaki koya kina o Marica.31 Era tiko e vale na Jiu era mai vakacegui Meri. Nira raici koya ni tucake vakatotolo qai lako i tuba, era muri koya sara nira nanuma ni lako ina ibulubulu*+ me lai tagi.32 Ni yaco yani o Meri ina vanua e tiko kina o Jisu, e cuva sobu i yavana ni raici koya qai kaya: “Turaga, ke oni a tiko eke, ke a sega ni mate o ganequ.”33 E vusolo na loma i Jisu ni raica nona tagi voli o Meri kei ira na Jiu era lako vata yani.34 E taroga: “Oni vakadavori koya e vei?” Era kaya vua: “Ni mai raica Turaga.”35 E tagi o Jisu.+36 Era mani kaya na Jiu: “Isa, sa dua na ka na nona lomani koya!”37 Era kaya eso tale: “Na cava a sega ni tarova rawa kina o koya na nona mate na tamata qo ni a vakavuna mada me rai na mataboko?”+38 Ni se baci vusolo na loma i Jisu, sa qai lako ina ibulubulu.* Qo e dua na qara e kena isogo na vatu.39 E kaya o Jisu: “Ni kauta tani na vatu.” E kaya o Marica na ganei koya e mate: “Turaga sa na boi na yagona ni sa ikava ni siga qo.”40 E kaya vua o Jisu: “Au a sega ni tukuna vei iko, ke o vakabauta o na raica na lagilagi ni Kalou?”+41 Era mani kauta tani sara na vatu. E tacake i lomalagi+ o Jisu qai kaya: “Tamaqu, au vakavinavinakataki kemuni ni oni rogoci au.42 Au kila ni oni dau rogoci au, ia au tukuna qo mera vakabauta kina na ilala levu era tu qo ni oni talai au mai.”+43 Ni cavuta oti ya, sa qai kaci vakadomoilevu: “Lasarusa, lako mai tuba!”+44 E mani lako mai tuba na tagane a mate, e viviraki tu na yavana kei na ligana ena isulu, e viviraki tale ga na matana ena isulu. E kaya vei ira o Jisu: “Sereki koya me lako.”45 Levu na Jiu era sikovi Meri yani era mani vakabauta nira raica na ka e cakava o Jisu,+46 ia eso tale era lai tukuna vei ira na Farisi na ka e cakava o Jisu.47 Era mani kumuni ira vata na lewe ni Sanadrini na iliuliu ni bete kei ira na Farisi, era kaya: “Sa levu nona cakamana+ na tamata qo, cava meda cakava?48 Ke da laivi koya tiko ga va qo, era na vakabauti koya kece. Era na lako mai na kai Roma ra qai taura noda vanua* kei na noda matanitu.”49 Ia e dua vei ira o Kaiafa,+ e bete levu tiko ena yabaki ya, e kaya vei ira: “Oni sega sara ga ni kila e dua na ka,50 oni sega tale ga ni vakasamataka ni yaga vei kemuni me mate e dua na tamata ena vukudra na lewenivanua, me kua kina ni rusa na matanitu taucoko.”51 E sega ni cavuta vakataki koya na vosa ya, ia me vaka ni bete levu tiko ena yabaki ya, e parofisaitaka ni dodonu ga me mate o Jisu ena vuku ni matanitu,52 e sega ni vuku ni matanitu wale ga, ia me soqoni ira tale ga na luve ni Kalou era talabusese tu mera dua ga na ilawalawa.53 Tekivu mai na siga ya era sa qai bosea mera vakamatei Jisu.54 Sa sega gona ni qai veilakoyaki voli o Jisu ena kedra maliwa na Jiu, ia e biubiu mai kea me lako ina yasayasa e volekata na vanua talasiga, ena dua na koro na yacana o Ifireimi,+ e tiko e kea kei ratou na tisaipeli.55 Sa voleka na nodra Lakosivia+ na Jiu, levu ena vanua ya era lako cake i Jerusalemi ni se bera na Lakosivia mera lai vakasavasavataki ira.56 Era vakasaqarai Jisu, era veitarogi nira sa lai tu ena valenisoro: “Cava nomuni nanuma? Ena sega sara ga ni lako mai ena soqo?”57 Era mani vakarota na iliuliu ni bete kei ira na Farisi ke dua e kila na vanua e tiko kina o Jisu me tukuna mai, mera lai vesuki koya.


text:
Loloma cecere SMS
Eda sa nanamaki dina me da vakaraitaka na noda cakacaka vou vei ira na tamata kecega, na vanua e rawa ni ciqoma kina o UK Charities na cau mai na SMS. Sa ikoya na GALALA ni veiqaravi ka tokoni vakalevu mai na noda timi ni valenivolavola.
Sa ulutaga tu oqo na vuravura ena veidusimaki ni dua na iSoqosoqo ni cashless kei na isolisoli SMS oqo ena vukea na wavu ni qara. Na inaki taumada ni veiqaravi oqo o ya me vukea na kena Charities na ilavo mai na dua tale na sala o ya na nodra veitokani na tamata era via solia na ilavo... Kevaka e rawa ni o vakauta e dua na itukutuku, sa rawa mo veivuke!
O cei e rawa ni vakayagataka na veiqaravi oqo?
Na veiqaravi oqo sa baleti ira na UK volai Charities. Eda na gadreva e dua na naba ni loloma e volai me tiki ni iwalewale ni curuiloma.
Ilavo
Sa rawa vei ira na tamata mera solia na ilavo mai na SMS mai na nodra talevoni ena veimatalotu oqo:
-
£1.50
-
£3
-
£5
-
£10
-
£20 (2x £10)
-
£30 (3x £10)
Yaga
-
100% na isolisoli mai na veitaratara veikauyaki
-
& Ni vuli galala
-
Sega na isau rede vakavula
-
Na sala rawarawa sara ni kena kumuni na ilavo me na vakau ga kina e dua na itukutuku ni tex!
-
Na sala cecere ki na remotely ni ilavo (e rawa ni ra cau na tamata mai na veika kecega ena veivanua e sega ni taurivaki rawa)
-
Na kadi ni veika sega ni saumi se vakadodonu ni dinau e gadrevi
-
E sega ni gadrevi talega na isema ni Initaneti mai na dua na talevoni taumada!
-
Tuvanaka na vosa bibi me baleta na veivakatorocaketaki eso
-
Raicalesu na isolisoli/ilavo e maroroi mai na noda ivakarau ni ripotetaki kei na Initaneti tikina nei-(na launching totolo)
-
Bespoke galala ni volivolitaki me baleta na mataveilawa/itukutuku raraba
-
Vakaumauma na ivolakabi, leaflets se kadi ni bisinisi
-
Taura tale e 25 na cau ena noda mai Giftaid weblink (ena FTP)
-
Veika me saumi: 45 na siga ni sa oti na vula (Vodafone ni 75 na siga ni cava na vula)
* E tiko e dua na ika 5 ni parakaravu me ubia kina na vakayacori kei na isau ni itavi e salavata kei na veiqaravi
Ikuri ni itukutuku
Me baleta e dua tale na vinakati, yalovinaka qirita na neitou valenivolavola ena 01216671441.


text:
6 NA YABAKI KI VALENIVEIVESU EDUA NA DAUTEITEI MAI SERUA NI TEIVAKA E 1,210 NA VUNI MARIWANA.
Written by Maikeli Radua on February 28, 2022
Dauteitei yabaki 41 o Osea Kiliraki.
Esa mai tau na kena i totogi edua na dauteitei yabaki 41 mai na koro Vunaniu Serua, me sa yabaki 6 ki valeniveivesu ni oti na nona vakadinadinataka ni a teivaka e 1,210 na vuni mariwana.
Vakadinadinataka o Osea Kiliraki na cala e beitaki kina.
Yaco na cala qo ena i matai ni siga ni Jiulai kina Okotova ena yabaki 2020.
Ea vakatauci taumada na i totogi me yabaki 13 ki valeniveivesu o Kiliraki ka qai musuka sobu o turaganilewa Salesi Temo, musuki edua na yabaki baleta ni vakadinadinataka na cala e beitaki kina, musuki tale edua na yabaki baleta ni se qai matai ni nona cala, ka musu tale e dua na yabaki baleta na balavu ni gauna a wawa veilewai tiko kina e loma ni valeniveivesu.
Qai musuka tale e 4 na yabaki o Turaganilewa Temo baleta ni a veivuke o Kiliraki vei ira na ovisa ena gauna ni nona vaqaqai ka kauti ira saraga na ovisa kina nona i teitei.
E vakaraitaki ena mataveilewai ni vuni nona tei maraiwana baleta ni sa lako curuma o koya edua na gauna ni bula dredre vakailavo.
Kena i tukutuku matata vakarorogo tikoga mai ena VitiFM 92.2FM/92.6FM/92.0FM.


text:
Qera named captain
The 2013 PNC starts today with Japan to take on Tonga and Canada to take on the US.
Flying Fijians PNC squad: Adriu Delai, Iliesa Ratuva, Jolame Bera, Setefano Somoca, Leone Tabuarua, Tuapati Taleimaitoga, Watisoni Votu, Jerry Yanuyanutawa, Iliesa Salusalu, Aporosa Kenatale, Wame Lewaravu, Campese Ma’a fu, Apisai Naikatini, Rupeni Nasiga, Aisea Natoga, Akapusi Qera (captain), Nemia Kenatale, Apisalome Ratuniyarawa, Malakai Ravulo, Manasa Saulo, Save Tabanakalagi, Viliame Veikoso, Samuela Matavesi, Setareki Koroilagilagi, Jiuta Lutumailagi, Niko Matawalu, Nemani Nadolo, Simeli Koniferedi, Netani Talei


text:
WASE 29
“Mo Dou Kila na Loloma i Karisito”
1-3. (a) Na cava e vakavuna me via ucui Tamana kina o Jisu? (b) Na cava eda na veivosakitaka me baleta na loloma i Jisu?
O SA bau raica e dua na gonetagane lailai ni via vakatotomuri tamana? Ena saga beka me vakatotomuria na ilakolako nei Tamana, nona ivosavosa, se nona ivukivuki. Lakolako sa rawa ni muria sara mada ga o gone na ivakarau ni bula i tamana—vakayago, vakayalo tale ga. Io, na nona lomani tamana e dua na gone kei na nona qoroi koya, ena uqeti koya sara ga me via vakatotomuri tamana.
2 Ia, vakacava na veiwekani nei Jisu kei na tamana vakalomalagi? A kaya ena dua na gauna o Jisu, ‘au sa lomani Tamaqu.’ (Joni 14:31) Sega tale ni dua e rawa ni lomani Jiova vakalevu cake me vakatauvatani kei koya na Luvena. Ni bau dede sara ga nodrau tiko vata na veitamani oqo ni bera sara nira buli na veika tale e so. Na loloma oqo e vakavuna sara ga me via ucui Tamana o Luvena.—Joni 14:9.
3 Ena itekitekivu ni vica na wase ni ivola oqo, eda a veivosakitaka kina na nona ucui Tamana vinaka o Jisu ena kaukaua, lewadodonu, kei na vuku. Ia, e ucui Tamana vakacava o Jisu ena loloma? Meda veivosakitaka mada e tolu na sala e laurai kina na loloma i Jisu—nona solia nona bula me veiqaravi, nona yalololoma, kei na nona dau tu vakarau me veivosoti.
“Sa Sega na Nona loloma e Dua me Uasivi Cake e na Ka Oqo”
4. E vakaraitaka vakacava o Jisu na loloma levu duadua me bau kune vua na tamata?
4 E vakasakiti dina na ivakaraitaki ni loloma i Jisu ni dau solia nona bula me veiqaravi. Na yalo ni solibula e okati kina noda vakaliuca na nodra gagadre na tani. E vakaraitaka Joni 15:13) E lomasoli sara ga o Jisu me solia nona bula ena vukuda. Oqo e ivakaraitaki ni loloma levu duadua me bau vakaraitaka e dua na tamata. Ia, e so tale na sala e vakaraitaka kina o Jisu na loloma vaka oqo.vakacava o Jisu na loloma vaka oqo? A kaya sara ga o koya: “Sa sega na nona loloma e dua na tamata me uasivi cake e na ka oqo, me solia na nona bula e na vukudra na wekana.” (
5. Na cava e ivakaraitaki vakasakiti kina ni loloma na nona biuti lomalagi tu yani na Luve ni Kalou e duabau ga a vakatuburi?
5 A tu ena dua na itutu cecere mai lomalagi na Luve ni Kalou e duabau ga a vakatuburi ni bera ni mai bula vakatamata. E rau dau veivolekati kei Jiova, e dau volekati ira tale ga na agilosi mai lomalagi. E dina ni a tu ena dua na ivakarau ni bula cecere na Luve ni Kalou lomani oqo, ia “sa vakadravudravuataki koya, ka kauta vua nai tovo ni tamata dauveiqaravi.” (Filipai 2:7) E makutu me mai bula vata kei ira na tamata ivalavala ca ena vuravura e “sa tu . . . e na kaukauwa ni Vunica.” (1 Joni 5:19, VV) Sega li ni ivakaraitaki vakayalololoma oqo ni yalo ni solibula?
6, 7. (a) Ena sala cava e vakaraitaka kina o Jisu nona veikauaitaki vakayalololoma ni mai cakacaka vakaitalatala voli e vuravura? (b) Na ivakaraitaki uasivi cava ni veikauaitaki vakayalololoma e volatukutukutaki ena Joni 19:25-27?
6 E levu tale na sala e laurai kina na yalo ni solibula i Jisu ena gauna taucoko e bula voli kina vakatamata. E sega ni dau nanumi koya ga. E vakuai koya mai na bula vakacegu e dau guti ena gauna oya, qai vakaliuca ga na nona cakacaka vakaitalatala. A kaya o koya: “Era vaqara na fokisi, ka ra vakasova na manumanu vuka; ia, na Luve ni Tamata ga e sega na vanua me kotora kina na uluna.” (Maciu 8:20, VV) E matai maqosa o Jisu, e rawa sara ga ni lai tara tu mada e dua na nona vale levu, se me ta iyaya vakalevu me rawa ni volitaka me levu kina nona ilavo. Ia a sega ni vakayagataka nona maqosa me rawa ka kina.
7 Dua na ivakaraitaki vakasakiti ni nona vakaliuci ira na tani o Jisu e volai ena Joni 19:25-27. Vakasamataka mada na levu ni ka ena tu ena lomai Jisu kei na nona vakasama ena yakavi e mate kina. Ni sa vako tu qai mosi vakalevu, se kauaitaki iratou ga na nona tisaipeli, na cakacaka vakavunau, vakauasivi na nona yalodina, kei na irogorogo kei Tamana. Io, na bula mai muri ni kawatamata e sa vakatau sara tu ga vei Jisu! Ia, ni vakarau mate sara toka ga, a vakaraitaka tale na nona kauaitaki Meri na tinana, sa rairai yada tiko ena gauna oya. E kerei Joni o Jisu me qai raici Meri, me okati koya tale ga me vaka e tinana dina. E qai cakava vaka kina o Joni ena nona qaravi Meri. Ena sala oqo e raica kina o Jisu me qaravi vinaka na tinana, vakayago, vakayalo tale ga. Sa ivakaraitaki vakasakiti dina ni nona veikauaitaki vakayalololoma!
“Sa Tubu na Nona Lomani Ira”
8. Na cava na ibalebale ni vosa vakirisi e vakayagataka na iVolatabu me vakamacalataka na yalololoma i Jisu?
8 E dau yalololoma o Jisu me vakataki Tamana ga. Na iVolatabu e vakamacalataki Jisu ni dua e dau saga me vukei ira na vakaleqai tu ni lomani ira dina. Na iVolatabu e vakayagataka e dua na vosa vakirisi e kena ibalebale “sa lomani ira” me vakamacalataka kina na yalololoma i Jisu. E kaya e dua na vuku: “Na vosa oqo e vakamacalataka . . . na yalololoma e vu sara ga mai loma. Oqo na vosa vakirisi titobu duadua me baleta na yalololoma.” Dikeva mada e so na ituvaki a tarai Jisu me via veivukei sara ga kina.
9, 10. (a) Na cava e vakavuna me ratou via lako kina ina dua na vanua lala ni vakacegu o Jisu kei iratou nona yapositolo? (b) Ni sevataki tale nodratou a via vakacegu, na cava a sega ni rarawa kina o Jisu?
9 E saga sara ga me veivakacegui ena ka vakayalo. Na itukutuku ena Marika 6:30-34 e vakaraitaka na ka e dau vakavuna na yalololoma i Jisu. Vakasamataka mada na ka e yaco oqo. Dua na ka nodratou marau na yapositolo ni ratou se qai lesu mai ena dua na ilakolako ni cakacaka vakavunau. Eratou lai raici Jisu sara me ratou tukuna vua na ka kece eratou raica kei na ka eratou rogoca. Ia, sega ga ni dede era sa osota na vanua oya na lewenivanua, mani sega mada ga kina ni ratou kana rawa o Jisu kei iratou nona yapositolo. Ia, ena nona dau veikauaitaki, e raica o Jisu ni ratou sa oca sara ga na nona yapositolo. Mani kaya vei iratou: “Dou lako mai ka vakatikitiki ki na dua na vanua lala, ka mo dou vakacegu mada vakalailai.” Ratou mani vodo ena dua na waqa, ratou sokota cake sara na vualiku ni Wasawasa o Kaleli ina dua na vanua lala. Ia, era raica na lewevuqa na nodratou sa biubiu. E so era rogo italanoataka ga. O ira kece oqo era sa qai cici muria cake na baravi me lai yaco sara i yasana kadua, ni se bera mada ga ni yaco yani na waqa!
10 E rarawa beka o Jisu nira tabili ga yani na tamata, dina ga ni ratou via vakacegu? Sega sara ga! E tarai koya dina na nona raici ira na udolu era sa wawa tu mai. E vola o Marika ni sa “raici ira era sa lewe vuqa sara, a sa lomani ira, ni ra sa vaka na sipi sa sega na nodrai vakatawa: a sa vakatekivu me vakatavulici ira e na ka e vuqa.” E kila o Jisu ni o ira na tu mai oya e dodonu mera vukei vakayalo. Era vaka na sipi lakosese e sega e dua me vakatawai ira. E kila o Jisu ni o ira na tauvanua oqo era vakawaleni dina mai vei ira na iliuliu ni lotu sega ni dau veinanumi, o ira a dodonu mera qarava ena makutu na qelenisipi. (Joni 7:47-49) E lomani ira dina na lewenivanua, sa mani tekivu vakavulici ira ena “ka ni matanitu ni Kalou.” (Luke 9:11) Na yalololoma gona i Jisu e yavutaki ena nona vinakata sara ga me veivukei, e sega ni qai yalololoma ga vei ira era vakabauta na nona ivakavuvuli. Se ra rogoca na nona ivakavuvuli se sega, e kauaitaki ira ga o Jisu.
11, 12. (a) Na cava e dau caka vei ira na vukavuka ena gauna vakaivolatabu, ia na cava e cakava o Jisu ni torovi koya yani “e dua na vukavuka”? (b) Na cava beka ena yacovi koya na vukavuka oqo ni tarai koya o Jisu, me vaka a yaco vua e dua na vukavuka ni tarai koya e dua na vuniwai?
11 Vinakata sara ga me vakacegui ira na rarawa tu. Era kila na tauvimate ena gauna oya ni turaga dauloloma o Jisu, oya na vuna era lako kina vakalewelevu vua. E vakadinadinataki oqo ena nona lakovi Jisu e dua na turaga e “roboti koya na vukavuka,” e dina nira a muri Jisu voli mai na lewevuqa. (Luke 5:12) Ena gauna vakaivolatabu, era dau lai tu vakatikitiki na vukavuka me kua kina ni dewa na kedra mate. (Tiko Voli mai na Lekutu 5:1-4) Ia, ni toso na gauna, sa ra qai bulia na iliuliu ni rapai e so na lawa kaukaua era sa beci tale kina na vukavuka. * Ia, dikeva na ka e qai cakava o Jisu vua na vukavuka: “A sa lako mai vei koya e dua na vukavuka, ka vakamasuta, ka tekiduru vua, ka kaya vua, Kevaka ko ni sa vinakata, ko ni sa vakasavasavataki au rawa. A sa yalololoma ko Jisu, ka dodoka na ligana, ka tarai koya, ka kaya vua, Au sa vinakata; mo savasava mai. Ia ni sa vosa oti, sa takali vakasauri vua na vukavuka, a sa savasava mai.” (Marika 1:40-42) E kila o Jisu ni sega ni dodonu me lai tu e kea o koya na vukavuka. Ia, a sega ni vakatalai koya lesu, dua na ka na nona lomani koya, sa qai cakava e dua na ka e sega sara ga ni dua e tadra. E tarai koya!
12 Ena raica beka vakacava na vukavuka na nona tarai koya o Jisu? Meda raica mada e dua na kena ivakaraitaki. E talanoataka o Paul Brand, e dua na vuniwai ni vukavuka, na ka a yaco ena gauna e qarava tiko kina e dua e tauvi vukavuka mai Idia. Ni vakadikevi koya tiko, sa qai tara na vatuvatunitabana me vakamacalataka vei koya e vakadewataka tiko nona vosa na ka e sa nanuma me caka. E kidacala ni sa tabaka na tagi o koya na vukavuka. Mani taroga o vuniwai: “Isa, dua beka na ka cala au tukuna?” Mani tarogi koya e vukavuka ena vosa vakaidia o koya e vakadewa tiko, oti e qai sauma mai: “Sega vuniwai. E kaya o koya ni tagi baleta ni o tara na vatuvatu ni tabana. Sa mai dede toka e valenibula, ia e sega ni dua e tarai koya ena loma ni gauna kece oya.” Sa na qai wacava o koya na vukavuka e tarai koya o Jisu! Baleta ni oti oya, e yali vakadua na mate a dau vakavuna tu na nona beci kei na nona sevaki!
13, 14. (a) Na ilakolako cava e sotava o Jisu ni volekata yani na koro o Neini, na cava e vakaloloma kina na ituvaki e lai sotava? (b) Na cava e cakava o Jisu vua na yada mai Neini ena vuku ni nona yalololoma?
Luke 7:11-15. E yaco na ka oqo ni se vakacagau sara tu ga na cakacaka vakaitalatala i Jisu, ni se qai yacova yani o Jisu na saula ni koro o Neini, ena vanua o Kaleli. Ni voleka yani ina matamata ni koro o Jisu, sa sotava sara e dua na ilakolako ni veibulu. E tarai koya sara ga na ka e raica. E mate e dua na cauravou, e yada na tinana ia na cauravou oqo e luvena duabau ga na yada. Sega ni vakabekataki ni sa lako oti ena dua na ilakolako vaka oqo o koya na yada—na ilakolako ni veibulu i watina. Oqo e sa lai buluti na luvena, na iotioti ni nona inuinui. Era rairai salavata tale tiko ga yani kei koya e so na dautagi kei na so na dauuvubitu era uvuca voli e so na ivakatagi ni lolosi. (Jeremaia 9:17, 18; Maciu 9:23) Ia, ni rai yani o Jisu, e rairai coba sara na matana vua na tinanigone e luvuci koya tu na rarawa, sega ni vakabekataki ni na lako sara yani ena yasa ni vatavata e colati tiko mai kina na yago i gonetagane.13 Gu na yalona me vakaotia na rarawa. E tarai Jisu dina na rarawa e raica. Dikeva mada na ka e volai ena
14 E gu na lomai Jisu me vakaceguya na yada oqo, ni “sa lomana.” Ena domo e veivakacegui, e qai kaya vua na yada: “Kakua ni tagi.” Sega tale ni wawa ena nona lako ga yani tara na vatavata. Ra tu vakadua na cola tiko—ra rairai tu vakadua tale ga na kena vo. Ena domo e nuidei, sa qai kaya o Jisu vua na gonetagane sa mate: “Ko iko na cauravou, au sa kaya vei iko, Tu cake”! Cava e qai yaco? “A sa duri cake na mate, ka vakatekivu me vosa” me vaka sara ga e dua e qai yadra mai na moce! Vakaciriloloma nona sa qai ‘soli koya o Jisu vei tinana.’
15. (a) E salavata vakacava na yalololoma kei na caka sara ga ni ka, me vaka eda raica ena yalololoma i Jisu? (b) Eda na vakatotomuri Jisu vakacava ena tikina oqo?
15 Na cava eda vulica mai na veika e yaco oqo? O na raica ena vica na ituvaki oqo ni yalololoma e vakaraitaki sara ga. E sega ni rawa ni raica tu o Jisu na rarawa me qai sega ni cakava kina e dua na ka. Eda na muria vakacava na nona Maciu 22:37-39) Vakacava na noda yalololoma vei ira na tacida vakayalo era rarawa se ra lolosi voli? E sega ni rawa nida veivakabulai vakacakamana, se vakatura e dua ke sa mate. Ia, e rawa nida vakaliuliu sara ga ena noda kauaitaki ira, kei na noda vakacegui ira.—Efeso 4:32.ivakaraitaki? Nida lotu Vakarisito, e noda itavi meda vunautaka yani na itukutuku vinaka, meda vakayaco tisaipeli tale ga. E yavalati keda vakalevu duadua na noda lomana na Kalou. Ia, meda kua ni guilecava ni oqo e cakacaka tale ga ni veinanumi. Nida veinanumi me vakataki Jisu, ena gu na lomada meda vota yani na itukutuku vinaka. (
“Tamaqu, ni Vosoti Ira”
16. Ni mai vako tu ena kaunirarawa o Jisu, e kilai vakacava ni dau tu vakarau me veivosoti?
16 Dua tale na sala e vakatotomuria vinaka kina o Jisu na loloma i Tamana, oya nona “daulomadonu [se, “dau tu vakarau me veivosoti,” NW].” (Same 86:5) Ni sa vako tu ena kau, se laurai ga vua na yalo ni lomasoli oqo. Ni sagai me vakamatei ena sala e vakaloloma sara, ni sa curubasikata tu na ligana kei na yavana na ivako, na cava e qai tukuna o Jisu? E masuti Jiova beka me totogitaki ira na vakararawataki koya? Sega sara, oqo e dua vei ira na ka a tukuna: “I Tamaqu, ni vosoti ira ga; ni ra sega ni kila na ka era cakava tiko.”—Luke 23:34; VV. *
17-19. E vakaraitaka vakacava o Jisu ni vosoti Pita na yapositolo, e dina ni a cakitaki koya vakatolu?
17 Ena rairai tarai keda tale ga vakalevu na ivakaraitaki ni Luke 22:33, 61, 62, VV.veivosoti i Jisu nida raica na nodrau veimaliwai kei na yapositolo o Pita. Sa macala tu ga ni dau lomani Jisu o Pita. Ena ika14 ni Naisani, na bogi me qai mate kina o Jisu, a qai tukuna vua o Pita: “Turaga, au sa vakarau tu me’u lako vata kei kemuni ki na valeniveivesu kei na mate tale ga!” Ia, e qai cakitaki Jisu vakatolu o Pita ni oti ga e vica na aua! E vakaraitaka vei keda na iVolatabu na ka e qai yaco ena ikatolu ni gauna e cakitaki Jisu kina o Pita: “Sa qai vuki na Turaga ka rai vakadodonu sara vei Pita.” E tarai Pita na bibi ni nona cala, sa qai “lako ko Pita ki tuba ka tagi vakararawa sara.” Ni mate o Jisu ena siga oya, de dua a veiciciyaki na nodratou vakasama na nona yapositolo, ‘A vosoti au beka na noqu Turaga?’—
18 Sega ni dede ga sa kila o Pita na kena isau. A vakaturi o Jisu ena mataka ni ika16 ni Naisani, qai vaka e laurai mai na ivolatukutuku ni a sikovi Pita o Jisu ena siga tiko ga oya. (Luke 24:34; 1 Korinica 15:4-8) Na cava me kauai kina o Jisu vua e dua na yapositolo a sega sara ga ni via kilai koya? Me vaka ni qai veivutuni o Pita, de dua a via raici koya na nona Turaga me vakaraitaka vua ni se lomani koya, se vakadonui koya tiko ga. Ia, e sega ni yala wale ga e kea na ka e cakava o Jisu.
19 E muri a qai rairai o Jisu vei iratou nona tisaipeli ena Wasawasa o Kaleli. Ena gauna oqo, a tarogi Pita kina vakatolu (ni a vakatolu nona cakitaki koya nona Turaga) se vakacava sara mada nona lomani koya. E qai kaya o Pita ena ikatolu ni nona tarogi: “Turaga; ko ni sa kila ni’u sa lomani kemuni.” Io, e kila rawa o Jisu na loma i Pita, e raica rawa ni sa lomani koya dina o Pita, e kauaitaki koya tale ga. Ia, e solia vei Pita o Jisu e dua tale na gauna me vakaraitaka kina se vakacava tiko nona lomani koya. Ia, kena ikuri nona qai lesi Pita o Jisu me ‘vakania’ qai “vakatawana” na nona “sipi.” (Joni 21:15-17) A sa lesi oti vei Pita na ilesilesi ni vunau. (Luke 5:10) Ia e vakaraitaka sara ga o Jisu nona nuitaki koya, mani lesi koya tale ina dua na itavi bibi—me na qaravi ira era na yaco mera imuri i Karisito. Oti ga vakalailai sa qai solia o Jisu vei Pita e dua na itavi bibi ena nodra cakacaka na tisaipeli. (Cakacaka 2:1-41) Sa na marau mada ga o Pita ni raica nona sa vosoti koya o Jisu, e nuitaki koya tale ga!
O ‘Kila na Loloma i Karisito’?
20, 21. Sala cava eda na ‘kila kina na loloma i Karisito”?
20 Io, e vakamatatataki ena Vosa i Jiova na loloma i Karisito. Ia, eda na dolea vakacava na loloma i Jisu? E uqeti keda na iVolatabu meda “kila . . . na loloma i Karisito, ni sa uasivia na ka kece ga e kilai rawa.” (Efeso 3:19; VV) Me vaka eda sa raica mai, e levu sara na ka eda na vulica me baleta na loloma i Jiova mai na itukutuku ni nona bula kei na cakacaka vakaitalatala ena Kosipeli. Ia, na noda ‘kila na loloma i Karisito’ e okati kina na noda vulica na ka e kaya na iVolatabu me baleti koya.
21 Na vosa vakirisi e vakadewataki me “kila” e vakaibalebaletaki ena kilai ni ka “ena ka sara ga e sotavi.” Nida vakaraitaka ena noda bula na loloma me vaka a vakaraitaka o Jisu—ena noda soli keda meda qaravi ira kina na tani, noda vakacegui ira ena veika era gadreva, kei na noda vosoti ira mai vu ni lomada—sa na qai rawa nida kila na ka a vakila sara ga o Jisu. Ena ka eda sotava sara ga, sa na qai rawa nida ‘kila kina na loloma i Karisito, ni sa uasivia na ka kece ga e kilai rawa.’ Qai kua ni guilecava ni levu ga ni noda saga meda ucui Karisito, na noda voleka tale ga vei koya a vakatotomuria vakavoleka sara o Jisu, na noda Kalou dauloloma, o Jiova.
^ para. 11 Na nodra lawa na rapai e kaya me kakua ni dua e volekata yani e dua na vukavuka ena va na kiupiti (voleka ni rua na mita). Ia, ke mudre tiko na cagi, e dodonu me tu vakayawa sara o koya na vukavuka ena 100 na kiupiti (rauta ni 45 na mita). Na ivola na Midrash Rabbah e volatukutukutaka na nona vunitaki koya e dua na rapai mai vei ira na vukavuka, e dua tale na rapai e vakaviriki ira na vukavuka mera lako tani vakayawa. Dua gona na bula dredre era sotava na vukavuka nira sevaki, ra beci, ra qai vakasisilataki.
^ para. 16 E so na ivolaliga makawa ni iVolatabu era sega ni okata na imatai ni icegu ni Luke 23:34. Ia, era kunei ena levu na ivolaliga kilai, oya na vuna e okati kina ena New World Translation kei na levu tale na vakadewa ni iVolatabu. E macala ni cavuta tiko na vosa oqo o Jisu vei ira na sotia ni Roma era vakoti koya. Era sega ni kila na sotia oqo na ka era sa cakava tiko, nira sega ni kila se o cei o Jisu. Io, na ka e yaco oqo e bale ga vakalevu vei ira na iliuliu ni lotu ni o ira ga era a bukana me vakamatei o Jisu, ia era kilai Jisu vinaka, e matata tale tu ga vei ira se o cei o koya. E levu ga vei ira era na sega ni vosoti rawa.—Joni 11:45-53.


text:
Au Rawa ni Taqomaki Vakacava Mai na Veivakasagai Tawakilikili?
Kena iSau Vakaivolatabu
Raica mada eso na vakatutu qo, e yavutaki ena ivakasala yaga ena iVolatabu:
Qarauna nomu itovo. Dau kauaitaki ira na nomu itokani vakacakacaka, dokai ira tale ga. Ia qarauna na mataqali veikauaitaki e rawa ni nanumi cala kina ni o na vakaio ke vinakata e dua mo drau veiyacovi.—Maciu 10:16; Kolosa 4:6.
Me rakorako nomu isulusulu. Na isulu veivagarogaroi e rawa ni vakavurea na rai cala. E veiuqeti na iVolatabu ena isulusulu “e rakorako, me laurai kina na yalomatua.”—1 Timoci 2:9.
Digia vinaka na nomu itokani. Ke o veimaliwai kei ira era dau wede se ra dau veitemaki ena veiyacovi, e rawa ni vakayacori tale ga vei iko na ivalavala qori.—Vosa Vakaibalebale 13:20.
Cata na vosa vakasisila. Tatau vinaka ga o biubiu sara ke o raica ni sa caka “na veivosaki e vakasisila, se na veiwali ca.”—Efeso 5:4.
Yadrava na ituvaki o rawa ni temaki kina. Kena ivakaraitaki, qaqarauni ke o sureti mo tiko tale e vanua ni cakacaka ke sa gauna ni suka, qai sega ni dua na vuna vinaka mo tiko tale kina.—Vosa Vakaibalebale 22:3.
Yalodei qai vosa vakadodonu. Ke vakayacori vei iko na veivakasagai tawakilikili, vakaraitaka vakadodonu vei koya e veivakasagai ni o sega ni taleitaka na nona ivalavala. (1 Korinica 14:9) Kena ivakaraitaki, o rawa ni kaya: “Au sega ni taleitaka ni o dau drigiti au. Kua tale ni cakava ya.” O rawa ni volavola vei koya e dau veivakasagai tawakilikili, vakamacalataka na ka e yaco, na nomu rai, kei na ka o sa vakatulewataka. Vakamatatataka ni o yavutaka nomu vakatulewa ena ivakarau ni bula savasava o muria kei na nomu vakabauta vakalotu.—1 Cesalonaika 4:3-5.
Kere veivuke. Ke sega ni oti na veivakasagai, talaucaka na nomu leqa vua e dua na nomu itokani nuitaki, lewe ni vuvale, itokani vakacakacaka se dua e kenadau ena nodra vukei o ira era vakasagai. (Vosa Vakaibalebale 27:9) Era raica e levu era sotava na ituvaki qori ni veivuke sara vakalevu na masu. Ke o sega mada ga ni dau masu, e se rawa ga ni vukei iko o Jiova “na Kalou e dau vakacegui keda ena ka kece.”—2 Korinica 1:3.
E veivakaleqai tiko vakalevu ena vanua ni cakacaka na veivakasagai tawakilikili, ia e tu ena iVolatabu na ivakasala yaga.


text:
“Ka ra na Kila na Veimatanitu ni Sai au ko Jiova”
Toro Voleka Vua na Kalou
“Ka ra na Kila na Veimatanitu ni Sai au ko Jiova”
KAYA mada ke o beitaki ena dua na cala o sega ni cakava, ena tarai iko vakacava? Vakacava ke vakararawataki ira eso tale na cala qori, okati kina e levu na tamata tawacala? O na vinakata sara ga mo vakadinadinataka ni o sega ni cakava na cala qori! O bau kila ni dau tarai Jiova tale ga na ituvaki va qori? E levu nikua era beitaka vakailasu na Kalou ni vakavuna tiko na veika tawadodonu kei na rarawa e vuravura. Ena vinakata beka o Jiova me vakadinadinataka ni sega ni dina qori? Io, ena kauai sara ga! Raica mada na ka e tukuna na Isikeli.—Wilika Isikeli 39:7.
E tukuna o Jiova, “Au na sega . . . ni laiva me vakacacani tale na yacaqu tabu.” Ena gauna era beitaki koya kina na tamata ni vakavuna na veika tawadodonu, era sa vakarogorogocataka sara tiko ga na yacana. Ena sala cava? Ena iVolatabu na ‘yaca’ e dau vakaibalebaletaka na kena irogorogo e dua. E tukuna e dua na ivola ni yaca ni Kalou e dusia na “ka e kilai me baleti koya—e vakatakilai koya kina; e dusia tale ga na nona rogo kei na nona rokovi.” Na yaca i Jiova e okati kina na kena irogorogo. Na cava na nona rai o Jiova me baleta na veika tawadodonu? E cata! Qai lomani ira na vakalolomataki ena veika tawadodonu. * (Lako Yani 22:22-24) Ena gauna era tukuna kina na tamata ni vakavuna na Kalou na ka sara ga e cata, era sa vakarogorogocataka na yacana. Koya gona era sa ‘vosacataka tiko na yacana.’—Same 74:10.
O na raica ni vakayagataka vakarua o Jiova na malanivosa “yacaqu tabu.” (Tikina 7) Ena iVolatabu, na yaca i Jiova e vakaibalebaletaki vakalevu ena vosa “tawacala” kei na “savasava.” Na vosa “savasava” e basika kina na vakasama ni wasei tani; e dusia tale ga ni uasivi qai sega ni vakamelei rawa. Na yaca i Jiova e savasava baleta ni Kalou savasava—e wasei tani sara ga mai na ivalavala ca se ka duka. O raica rawa na vuna e tukuni kina nira vosavakacacataka vakalevu na “yaca tabu” i Jiova o ira era beitaki koya tiko ni vakavuna na veika ca?
Na usutu ni iVolatabu oya ni inaki i Jiova me vakarokorokotaki tale na yacana ena nona vakayagataka nona Matanitu. Na usutu qori e vakabibitaki ena ivola na Isikeli, qai tukuni wasoma kina nira “na kila na veimatanitu ni sai au ko Jiova.” (Isikeli 36:23; 37:28; 38:23; 39:7) Dikeva ni o ira na veimatanitu ena sega ni soli vei ira na digidigi mera na kilai Jiova se sega. Ia era na ‘qai kila.’ E rawa tale ga ni tukuni ni nona inaki o Jiova me cakava e dua na ka era na vakasaurarataki kina na veimatanitu e vuravura mera vakadinata ni na vakayacora na ka e yalataka—o Jiova na Turaga Cecere Duadua, na yacana e dusia na ka kece e savasava, uasivi qai sega ni vakamelei rawa.
Ni cavuti wasoma na yalayala qo, “ka ra na kila na veimatanitu ni sai au ko Jiova,” e itukutuku marautaki vei ira kece era vinakata me vakaoti na veika tawadodonu kei na rarawa. Sa vakarau vakayacora o Jiova na ka e yalataka qori, ena vakawabokataka tale ga na ka kece e dau vakarogorogocataka na yacana. Ena vakaotia na veika ca kei ira era vakavuna tiko, ia ena vakabulai ira ga era kila qai doka na ibalebale ni yacana. (Vosa Vakaibalebale 18:10) Vakacava e uqeti iko qori mo vulica na sala o rawa ni toro voleka kina vei Jiova, na Kalou savasava, qai dau “vinakata na ka dodonu”?—Same 37:9-11, 28.
Wili iVolatabu e Vakatututaki ena Seviteba:
[iVakamacala e ra]
^ para. 4 Raica na ulutaga ni “Draw Close to God—A Lover of Justice,” ena Watchtower 1 Noveba, 2008.


text:
E na loa wale ni matamu au kerea me’u lomani
Ni sa mai yaco tu na leqa va’oqo sega ni nomu I naki
Rui balavu dina sara na gauna ni tu veiyawaki
Ka ni waqa ga na buka e na kena dau uturi se raragi
Tekivu ni nodaru veikilai mositi au yani
Daru a sa lewe vata tu ni bani ni vuli vakatagi
Talodrodro tu nodaru bula voli me tolu na yabaki
Sobo lewa sa voroki au dina nomu sa la’i vakawati
Diva dina na yaloqu me’u taleva na nomu baravi
Bagata Wailevu e Cakaudrove nomu I gadigadi
Nomuni taleva mai noqu vanua e na dau I divi
Naganivatu noqu koro e yasana ko Naitasiri
Sa la’ki moce mada daulomani e rui mositi au
Ko vunitaka lo voli ga e vale nomu sa la’i vakamau
Ni sa tabaki e utoqu na gauna lagati e na sere
Ni sa rauti au vinaka na sarava nomu mata ni meke


text: 11 “Dolava nomu katuba, o iko Lepanoni,Me yameca na nomu sitari na bukawaqa.2 Mo tagilagalaga na vunijunipa ni sa bale na sitari,Nira sa vakarusai na vunikau totoka!Moni tagilagalaga na vunioki ni Pasani,Ni sa bale sobu na veikauloa!3 Rogoca! Na nodra tagilagalaga na ivakatawa,Ni sa vakacacani na nodra lagilagi.Rogoca! Na nodra tagi na luvenilaione,*Ni sa vakarusai na veikauloa ena bati ni Joritani.4 “Qo na ka e tukuna o Jiova na noqu Kalou, ‘Vakatawa na qelenisipi e nakiti me vakamatei,+5 era vakamatea na dauvolivoli+ ra qai sega ni totogitaki kina. Era kaya o ira na volitaka,+ “Me vakavinavinakataki mada ga o Jiova niu na vutuniyau kina.” Ia o ira na nodra ivakatawa era sega ni lomani ira.’+6 “‘Au na sega ni lomani ira tale na lewenivanua,’ e kaya o Jiova. ‘Ia au na solia na tamata yadua ina ligadra na wekadra kei na nodra tui, era na vurumemeataka na vanua, au na sega ni vakabulai ira mai ligadra.’”7 Au vakatawa sara na qelenisipi e nakiti me vakamatei,+ ena vukumuni na sipi oni rarawa tu. Au mani taura e rua na ititoko, au vakatoka e dua me o Totoka, e dua tale me o iVau,+ au vakatawa sara na qelenisipi.8 Au vakatala e tolu na ivakatawa ena dua ga na vula niu sega ni vosoti ratou, eratou cati au tale ga.9 Au qai kaya: “Au na sega ni vakatawai kemuni tiko ga. O koya e mate me mate yani, o koya e takali me takali yani. O ira na vo tiko, mera veikanikani.”10 Au taura sara na noqu ititoko o Totoka+ au musuka, meu bokoca kina noqu veiyalayalati au cakava kei ira kece na lewe ni veivanua.11 E mani bokoci ena siga oya, era kila sara na sipi era rarawa tu, o ira na raici au tiko ni oya na vosa i Jiova.12 Au qai kaya vei ira: “Ke vinaka vei kemuni, ni solia mai na kequ isau, ia ke sega me kua ga.” Era mani solia* na kequ isau, e 30 na tikinisiliva.+13 E kaya sara vei au o Jiova: “Mo kolotaka ina katonicau, na isau vinaka era vakarautaki au kina.”+ Au mani taura na 30 na tikinisiliva au kolotaka ina katonicau ena vale i Jiova.+14 Oti au musuka na ikarua ni noqu ititoko o iVau,+ meu muduka kina nodrau veiwekani o Juta kei Isireli.+15 E kaya vei au o Jiova: “Mo taura na nona iyaya na ivakatawa sega na betena.+16 Au sa vakatubura e dua na ivakatawa ena vanua. Ena sega ni kauaitaka na sipi era sa takali,+ ena sega ni vaqara o koya na luvenisipi se vakabula na sipi e mavoa+ se vakani ira na tucake rawa. Ia e kania o koya na lewe ni sipi uro+ qai basuraka na ququ ni sipi.+17 Ena rarawa na noqu ivakatawa sega na betena,+ e biuta na qelenisipi!+Ena yavita na ligana kei na matana imatau e dua na iseleiwau.Ena mate vakadua na ligana,Ena boko* vakadua na matana imatau.”


text:
Polymer
Na polymer e dua na molikiuli levu, se macromolikiuli, ka ra lewena e vuqa era sa tokaruataki subunit. ena vuku ga ni nodra iyau rabailevu, o ira na synthetic kei polymer vakayago e veiganiti kei na itavi ubiquitous ni bula ena veisiga. Na polymer e lako mai synthetic palasitika kilai tani me vaka na polystyrene kei biopolymer ka ra sa ka bibi sara ki na kei itavi DNA ni protini. Na polymer, na itovo kei synthetic, era a buli ena polymerization ni vuqa na molikiuli lalai, ka kilai me vaka na monomer. Na kedra molecular na na levu duadua, o ira na wekana lalai molikiuli vakatautauvatataki, era vakavurea na iyau vakayago oka kina na yaloqaqa, viscoelasticity, kei dua na ivakarau ni bula me vaka na iloilo kei semicrystalline veivale ka sega ni veikarisitala.


text:
Cakacaka
Chapter 27
Sa mani nanumi na soko oqo me na lako mada e liu ki Itali, sa soli kina o Paula kei na so na kaivesu kina liga i Jiuliase e dua na turaga ni valu nei Aqasitasi.
2 Keimami vodoka e dua na waqa ni Aramatiu me keimami sa sokoravita na baravi kei Esia. E dua na kai Cesalonaika mai Masitonia o Arisitako e lako vata tale tikoga kei keimami.
3 Ena siga ka tarava keitou kele yani ki Saitoni, o Jiuliase sa dua na ka nona taleitaki Paula, sa solia vua na galala me gole ki vanua me la'ki veisotavi kina kei na so na wekana.
4 Ni keitou biubiu mai kea, sa tadravi keitou sara tu ga na mata ni cagi, ka dredre kina neitou tosoi liu, keitou sa mani sokota na vualiku kei Saipurusi ena kedrau tadrua na yanuyanu ki na vanua.
5 Ka sokota yani na wasawasa ena baravi ni yasana vaka Sisilia kei Pamifilia, keitou la'ki kele sara i Mira ena yasana o Lisia.
6 Mai kea sa kunea kina na Turaga ni valu e dua na waqa ni Alekisadaria ka vakarau tiko me soko ki Itali, sa mani vakavodoki keimami kina.
7 E vica vata na siga neimami tosotoso dredre sa qai yacovi o Kanitu, sa liwavi keimami vakaukauwa na cagi keimami sa mani soko raviti Kiriti ka soko baleti Salemonea.
8 Vovoleka me keimami sega ni sivita rawa na ucu ni koro oqo, keimami sa qai kele yani kina dua na toba vinaka ka volekata na koro levu o Lasea.
9 E vica tale na siga na kena kele tiko e keya na waqa, ka sa donumaka talega mai na gauna dredre ni soko, baleta sa oti na gauna ni lolo mua ni yabaki, sa tukuna na nona i vakasala o Paula,
10 Ka vaka, kemuni saka, au sa siqema tiko ni na dua na ka rarawa ena tarai keda, eda na vakayalia kina e levu na noda i usana, na waqa ena vakila kei keda talega.
11 Ia na turaga ni valu sa vakarogoci koya ga na kavetani kei koya nai taukei ni waqa, ka sega ni via rogoca nai vakasala i Paula.
12 Ni sega ni vinaka sara na toba o ya me kele kina na waqa ena vula i batabata, sa vaka muri kina na nodra i vakasala na lewe levu mera sa soko ga, ka mera sasaga me kele yani i Finiki ka dua na toba e Kiriti, ka vakanamata tu kina ceva i ra kei na vua i ra, e toba vinaka ni draki batabata.
13 E malumu ga qai vakaliwaliwa toka ga mai vakamalua e dua na bati ni cagi mai na ceva, ka vaka me kauta mai e dua na draki vinaka ni soko, sa mani yavi vakamalua nai kelekele me soko raviti na baravi kei Kiriti.
14 Ia sega ga ni dede, ni sa tubu cake vakasauri e dua na cagi kaukauwa sara ka yacana o Urokilitoni.
15 Ni sa tara mai na waqa ka kauta ki wasaliwa, keimami saga me gole ki vanua sa dredre sara ga sa mani vakamuri ga na vanua e lako kina.
16 Keimami sa qai ciri volekata e dua na yanuyanu ka yacana o Kuta, sa dredre mada ga neimami saga nai velovelo me lako cake mai i wai.
17 Ni sa vakarewataki mai cake, era sa qai vakasobura nai kelekele me vesuka tiko na waqa ni ra rerevaka na vatu nuku gatagata mai vanua, era sa qai vakarewataka tale na laca ka kauti ira yani.
18 Ni keimami sa rui suaigelegele vakalevu ka sega ni dei rawa ena kaukauwa ni cagi kei na ua, siga ka tarava sa viritaki i wai eso nai usana me bau mamada kina na waqa.
19 Ena katolu ni siga, na ka ga sa taura rawa na ligai keimami ena loma ni waqa sa viritaki i wai.
20 Ni sa vica mai oqo na siga na kena sega ni rairai na matanisiga se na kalokalo, ka sega ni bau malumu sobu na kaukauwa ni cagi, keimami sa sega ni vakabauta ni keimami na bula rawa.
21 Sa bau dede vinaka na nodra sega tiko mai ni kana a, sa tucake o Paula ena kedra maliwa, ka tukuna, kemudou na turaga, e dodonu mo ni a rogoci au e liu me kua mada ni da biuti Kiriti, sa mai yacovi keda tu ki na leqa levu oqo kei na noda sa mai biuta kece i wai nai yaya ni waqa.
22 Au tukuna vei kemuni ni yalo vaka tagane, e na sega ni dua ena kautani na nona bula, ia na waqa ga ena kasere.
23 Ena bogi e tu kina e yasaqu e dua na agilosi ni Kalou, Au sa nona o koya talega Au sa qarava,
24 Sa tukuna vei au, kakua ni taqaya Paula; o na kau ga mo tu ena mata i Sisa; ka raica sa soli ira kece vei iko na Kalou o ira sa soko vata tiko oqori kei iko,
25 O koya oqo mo ni yalo qaqa, ena noqu vakabauta na Kalou o koya e sega ni dau vosa me lasu, na ka kece e tukuna vei au ena yaco.
26 "E dua na yanuyanu eda na la'ki kasa kina."
27 Ena lomaloma ni bogi ena kena i katinikava ni bogi ena wasawasa levu o Atiki, ni keimami veisavuyaki voli ena kaukauwa ni cagi, era sa vakila na kai waqa ni sa voleka mai e dua na vanua.
28 Era sa vakarautaka sobu na wai ka raica ni sa katu ruasagavulu; ni toso vakalailai e liu na waqa era vakarautaka tale ka raica ni sa katu tinikalima.
29 Era sa taqayalaka na veivatu ni rawa me keimami na voca kina, a sa biu sobu e va nai kelekele me dre na mua e muri ni waqa, sa oti keimami sa qai masulaka me siga mai.
30 E bukia lo na kai waqa mera sa dro ki vanua ena nodra biuta sobu tiko vakamalua na velovelo ki wai, era cakava tiko me nanumi tikoga ni ra biuta sobu tiko nai kelekele ena mua i liu ni waqa,
31 Sa tukuna o Paula vua na turaga ni valu kei ira na sotia, kemuni na mate taucoko! Ka vakavo me kua ni dua e biuta na waqa.
32 Sa ra qai musuka na dali ni velovelo o ira na sotia ka laiva me ciri yani.
33 Ni vakarau me kida mai na mataka, sa kerei ira o Paula mera kana mada, sa tukuna, ni kua nai katini ka va ni siga nomuni wawa ka sega tiko ni kana.
34 "Au kerei kemuni mo ni kana mada, ni oqo sara ga na nomuni bula, ena sega ni lutu tani mai kina e dua na drau ni ulumudou."
35 Ni sa vosa oti vei ira sa taura nai buli madrai ka vakavinavinakataka na Kalou ena matadra kecega; ni sa dovia oti sa tekivu me kania.
36 E veivakauqeti vei ira, era sa kana talega.
37 Keimami lewe rua na drau ka vitusagavulu ka ono na tamata ka tiko e waqa.
38 Ni ra kana ka mamau, era sa qai vakamamadataka na waqa ena nodra biuta i wai na witi (falawa).
39 Ni sa rarama mai, era sega ni taura rawa tiko na vanua o ya; ia e dua na toba ka veinukunuku vinaka era sa raica rawa, era sa lomavata ke rawa me sa vakasari tani e kea na waqa.
40 Era musuka laivi na dali ni kelekele me biu laivi yani e waitui, sere na dali ni uli ka vakarewa cake na laca me rawa ni biligi ira ki vanua na cagi.
41 Sa ra gole na waqa kina gusu ni wai me kasa kina ena kena nuku cere; e sega ni bera na kena mua i liu ni sa vavaca yani na veinuku ka sega ni qai yavala rawa, ia sa tekivu me sa kasere mai na mua i muri ni waqa, ena kena roba vakaukauwa mai na ua.
42 Era sa navuca kina na sotia mera sa vakamatei na kaivesu, ni so e rawa ni qalo me dro bula ki vanua.
43 Ia na turaga ni valu sa vinakata me vakabulai Paula, sa vakadaroya kina na nodra i nakinaki,a sa vakarota, o koya e rawa ni qalo me lade i wai ka me liu yani ki vanua,
44 O ira na kena vo, mera vakasaqara eso na tiki ni kauvaro, se na tiki ni caca ni waqa mera qalo kina. Ka sa vakaoqo era sa cabe bula kecega ki vanua.


text:
Yalololoma e Bibi Duadua Vua na Kalou
Yalololoma e Bibi Duadua Vua na Kalou
NA NONA dau yalololoma e dua sa kena turaga e uqeta sara ga e dua na gonetagane mai Japani. Na turaga yalomalua qori e daukaulotu, sa oti e vica vata na yabaki qai butuka tale na vanua qori, e se sega tale ga ni kila vinaka na vosa vakaJapani. Ia e dau lai sikovi koya na gonetagane qori e veimacawa me rau veitalanoataka na iVolatabu. E dau matadredredre qai yalovinaka, e dau vosovoso tale ga ena gauna e sauma kina eso na ka e lomatarotarotaka na gonetagane.
Na nona yalololoma na daukaulotu ena sega vakadua ni guilecava na gonetagane ya. A vakasamataka kina na gonetagane: ‘Ke vakavuna na iVolatabu me dau yalololoma qai yalovinaka e dua, au na vinakata sara ga meu vulica.’ Qori e uqeti koya me vulica kina na veika e se bera ni kila. Io, na yalololoma e tara na loma ni tamata, ena veilauti vakalevu cake mai na ka eda tukuna.
Na iTovo e Kilai Tani Kina na Kalou
E dau kena ivakarau meda yalololoma vei ira na wekada voleka, baleta na yalololoma e kena ibalebale na veilomani e kune ena dua na veiwekani dina. * Ia na yalololoma e dua na itovo e kilai tani kina na Kalou. E tukuna o Jisu ni sega wale ga ni dau yalololoma na Tamana vakalomalagi vei ira era lomani koya, vei ira tale ga na “sega ni dau vakavinavinaka.” A uqeti ratou kina nona imuri o Jisu me ratou dau yalololoma vei ira kece na tamata: “Moni uasivi, ni uasivi na Tamamuni vakalomalagi.”—Luke 6:35; Maciu 5:48; Lako Yani 34:6.
A buli na tamata me ucuya na Kalou, e rawa kina nira bulataka se vakaraitaka na yalololoma. (Vakatekivu 1:27) Io, eda rawa ni vakatotomuri koya na Kalou qai sega ni yalani ga vei ira na wekada na noda vakaraitaka na yalololoma. E vakamacalataka na iVolatabu ni yalololoma e dua na itovo talei e umani ena vua ni yalo tabu ni Kalou, se igu tawarairai. (Kalatia 5:22) Koya gona, eda rawa ni bucina na itovo qori ena noda vulica e levu na ka me baleta na Kalou na Dauveibuli, da qai toro voleka vua.
E noda ivakarau ni bula na tamata na yalololoma, e raica tale ga vakabibi na itovo qori na Kalou, e veiganiti gona me tukuna vei keda meda “veilomani.” (Efeso 4:32) Eda vakadreti tale ga: “Ni kua ni guilecava na veikauaitaki,” se yalololoma vei ira na vulagi.—Iperiu 13:2.
Vakacava eda rawa ni yalololoma vei ira eso tale, se vei ira mada ga na vulagi ena vuravura qo e sega ni vakilai vakalevu kina na vakavinavinaka kei na yalololoma? Na cava ena vukei keda meda vakaraitaka qori? Na cava meda kauaitaka kina vakabibi?
E Bibi Vua na Kalou
Ni oti nona vakamacalataka na yapositolo o Paula na bibi ni kena vakaraitaki na itovo na yalololoma vei ira na tani, e tomana: “Eso mada ga era sega ni kila nira a vakacegui ira na agilosi ena nodra veikauaitaki.” Vakasamataka mada qo, ena tarai iko vakacava ke tukuni mo vakacegui ira na agilosi? Ia o Paula a tukuna rawa e liu na matavosa qo, “era sega ni kila.” E rawa ni biu va qo, e vakabibitaka o Paula ke sa matau vei keda meda yalololoma vei ira tale na so, okati kina o ira na vulagi se o ira eda sega ni kila, de dua eda na vakalougatataki ena sala eda sega ni namaka.
E levu na iVolatabu era vakamacalataka na vosa i Paula me salavata kei na itukutuku me baleti rau o Eparama kei Loti ena Vakatekivu wase 18 kei na 19. Ena ituvaki ruarua qori a rairai vei rau na agilosi me vaka na vulagi qai vakasavuya e dua na itukutuku bibi. Na itukutuku a vakasavui vei Eparama e baleta na vakayacori ni vosa ni Kalou vei luvena. Ia vei Loti, e baleta na nona vakabulai mai na kena vakarusai na siti o Sotoma kei Komora.—Vakatekivu 18:1-10; 19:1-3, 15-17.
Ke o wilika na tikinivolatabu e cavuti mai cake, o na raica ni rau vakaraitaka na yalololoma o Eparama kei Loti vei ira na vulagi dina ga nira sega ni veikilai. Ena gauna vakaivolatabu, e kena ivakarau mera vakacegui ira na dau taubale kei ira na tavali—se ra itokani, veiwekani se vulagi. Era vakaroti mada ga na Isireli ena Lawa i Mosese mera dau kauaitaki ira na sega ni Isireli ena kedra maliwa. (Vakarua 10:17-19) Ia ni bera ni vakaroti qori ena Lawa, erau sa vakaraitaka na itovo qori o Eparama kei Loti. Erau saga vagumatua me rau vakaraitaka na itovo na yalololoma vei ira na vulagi, rau qai vakalougatataki kina.
Na nona dau yalololoma o Eparama e sega wale ga ni vakalougatataki kina ena dua na luvena tagane, eda vakalougatataki tale ga kina. Ena sala cava? E bibi dina na ka rau a cakava o Eparama kei na luvena o Aisake ena kena vakayacori na inaki ni Kalou. Na nodrau kawa sara ga ena qai basika kina na Mesaia, o Jisu. Na nodrau vakabauta e vakatayaloyalotaka na ka ena cakava na Kalou meda vakabulai kina na kawatamata ena vuku ni nona loloma kei na nona yalololoma soli wale.—Vakatekivu 22:1-18; Maciu 1:1, 2; Joni 3:16.
Na italanoa qori e vakaraitaka na veika e vinakata na Kalou vei ira e lomana mera cakava kei na nona raica vakabibi na itovo qo na yalololoma. Qori e bibi sara ga meda vakaraitaka ena mata ni Kalou.
Nida Yalololoma, ena Vukei Keda Meda Kila Vinaka na Kalou
E tukuna na iVolatabu ni levu ena gauna qo “era na sega ni dau vakavinavinaka, era na sega ni yalodina, sa na yali vei ira na veilomani vakaveiwekani.” (2 Timoci 3:1-3) Sega ni vakabekataki ni o dau sotava e veisiga e levu na tamata era vakaraitaka na itovo qori. Ia e sega ni kena ibalebale qori meda sega sara ga ni dau yalololoma. Era vakadreti na lotu vaKarisito: “Kua ni sauma na ca e caka vei kemuni. Caka vinaka vei ira na tamata kece.”—Roma 12:17.
Ke da dau yalololoma vakalevu eda na rawa ni caka vinaka vei ira na tani da qai veikauaitaki. E tukuna na iVolatabu: “O koya yadua e dau loloma . . . e kila tale ga na Kalou.” Dua na sala eda rawa ni vakaraitaka kina na noda loloma oya na noda dau yalololoma. (1 Joni 4:7; 1 Korinica 13:4) Io, nida yalololoma vei ira tale na so, eda na kilai koya vinaka na Kalou, eda na marau tale ga kina. E tukuna o Jisu ena nona iVunau ena Ulunivanua: “Era marau na dau yalololoma—nira na kunea na yalololoma. Era marau na loma vinaka—nira na raica na Kalou.”—Maciu 5:7, 8, Young’s Literal Translation.
Dikeva mada na ivakaraitaki i Aki, e dua na radinivale mai Japani e rua na luvena tagane. A sega ni tadra me takali o tinana, mani lomabibi kina vakalevu. Na levu ni nona lomabibi ena gadrevi vua me lai raica e dua na vuniwai ena so na gauna. Ena dua na gauna, a toki yani ena nona yasayasa e dua na vuvale. O ratou na vuvale qo e se qai takali ga na tamadratou ena dua na vakacalaka, e se bula tiko ga o watina kei na lima na luvena eratou se gone. Dua na ka na nona lomani ratou o Aki, mani saga me kilai ratou kece vakavuvale. E cakava na ka ga e rawata me vukei ratou kina—kena wasei na kakana, soli na isulu eratou sa sega ni vakayagataka, kei na so tale—qori e seavu kina na nona lomabibi o Aki. E vakadinata na ka e tukuna na iVolatabu: “E marau vakalevu o koya e solia na ka, vakalailai o koya e taura na ka.” (Cakacaka 20:35) Io, na ka vinaka duadua eda rawa ni cakava nida lomabibi oya meda yalololoma.
“Soli ka Vei Jiova”
E sega ni gadrevi sara mo vakayagataka e levu na ilavo mo vakaraitaka kina na yalololoma. E sega tale ga ni vakatau ena ka o rawa ni cakava se na nomu kaukaua. E levu era dau marautaka nida matadredredre, tauca na vosa ni veinanumi, veivuke, solia e dua na iloloma, se nomu laivi ira eso tale mera liu vei iko ena vanua ni wawa. Ke o sega ni kila na ka mo tukuna se na ka mo cakava ni o sotava e dua na ituvaki, tukuna se cakava ga na ka vinaka. A uqeti koya vakalevu na gonetagane a cavuti mai ena itekitekivu ni ulutaga qo na nona yalololoma na daukaulotu, qori e veilauti vakalevu mai na ka e tukuna. Sa rauta me vinakata na Kalou vei ira na sokaloutaki koya mera “vinakata na yalololoma”!—Maika 6:8.
“Ni tau vakayalololoma e dua na vosa, e rawa ni veivakatakatai ena tolu na vula ni draki batabata.” Ena ivosavosa qori vakaEsia e vakamacalataka sara ga vakamatata ni gauna eda vakaraitaka kina vakalailai na yalololoma, e rawa ni yaco kina e levu na ka vinaka. Ni donu na inaki e vakaraitaki kina na yalololoma, salavata kei na nona lomana na Kalou e dua, ena vakamarautaki ira na kena vo. Ke sega mada ga ni kauaitaki na nomu dau yalololoma, e sega ni kena ibalebale ni sega ni yaga. E raica qori vakabibi na Kalou. Ke da dau yalololoma, e vakadeitaka vei keda na iVolatabu ni vaka eda “soli ka vei Jiova.” (Vosa Vakaibalebale 19:17) Vakacava mo raica na sala o rawa ni vakaraitaka kina na yalololoma vei ira era tiko tikivi iko?
[iVakamacala e ra]
^ para. 5 Na Oxford English Dictionary e vakamacalataka na ibalebale taumada ni “yalololoma,” oya na “veiwekani veivolekati; e vakilai kina na veilomani dina.”
[iYaloyalo ena tabana e 19]
A vakalougatataki vakalevu nona dau yalololoma o Eparama
[Tikina bibi ena tabana e 20]
Ni o sega ni kila na ka mo tukuna se cakava, tukuna se cakava ga na ka vinaka
[iYaloyalo ena tabana e 20]
Nida dau yalololoma, e vaka meda “soli ka vei Jiova”


text:
⛵🏝 ITUKUTUKU
SALA NI LAKO KI NA MALTA: FERRIES NI VUKA
TOKI KI NA YANUYANU: MOTOVAI/MOTOKA REDE
Rumu ni gade: Otela, B&B, Apartments, Vila
Na Malta Archipelago e tiko ena lomadonu ni Wasa, e vica walega 90 km mai Sicily kei 290 km mai na ra kei Aferika. Ena kena vanua e rawa ni tukuni kina ni oqo e dua na Mataniciva dina ena Wasa ka sa lewena tiko na yanuyanu levu ka soli kina na yacana ki na archipelago kei na yanuyanu lalai o Gozo kei Comino.
Se cava sara na levu ni kena rawa ni o kunea na veimataqali gagadre kei na veivakamarautaki kecega, na veimataqali veika me raici ka vakayacori kina na archipelago e cecere ka taucoko. Na yanuyanu o Maltese e dua na liga ni Cakacakaniliga, Itukutuku, Archaeology, Folklore, Qito, Cakacaka ni liga, culinary ni liga, Cakacaka ni liga, veika domoni ka lasa, oqo na veika makawa kei na veiwaki ena gauna oqo me veivakurabuitaki ka unobtainable ituvaki.
A digitaki na archipelago me idabedabe ni Knights ni iSoqosoqo mai St. Joni, kilai wasoma ni Knights e Malta, sa vakatakarakarataka e dua na gauna ni splendour ena kedra itukutuku na veiyanuyanu oqo ka ra sa vakabulabulataka kina na veikoro lelevu kei na cakacaka ni liga.
Na yanuyanu me veiqaravi Basi National, Ia me rawa ni ko laki vodo ka rawa ni ko vakayagataka na motoka se motorcycles Rede, e tiko ena veikoro yadua ena isau veiganiti.
Malta sai koya na yanuyanu levu ka levu duadua ena kena levu, na vanua duadua ga e tiko kina na rara ni waqavuka ena archipelago; na Turaga sa La Valletta, levu ni Marina kei na kau vakabisinisi ni archipelago, mai na kena e rawa ni da yacova yani na gacagaca tale eso e wasawasa ki na rua tale na yanuyanu ena Ferries Ni.
Valletta, vata kei Medina, Rabata Ka Mosta eso na veikoro totoka ni Maltese e sinai tu ena koronivalu, Vale vakatui, Lotu kei na ramparts ka taqomaki ira mai na nodra invasions na tamata tani.
Na yanuyanu oqo e semati talega ki na itukutuku kei St, ka a kasa waqa eke ka tiko e kea me tolu na vula; sa vakayacani ni oti na saravanua nodra itataqomaki St. Paul o toba, California.
Ena ceva ni yanuyanu na yasayasa e lailai sara ka sinai ena bays kei na coves me vaka e dua na vanua e tiko kina na koro ni siwa na ituvaki Marsaxlokk. Ia, e rawa ni o kunea na valetabu makawa ni Tarxien ka dau prehistoric tikoga na Eka Qim.
Na veimatasawa totoka duadua era sa toka ki na vualiku, e dodonu sara ga me sikovi Parataisi o toba, California, Golden toba, California Ka Ghajn Tuffieha toba, muria ena Mellieha Ka Bugibba.
Gozo sai koya na ikarua ni yanuyanu ena archipelago, lailai na touristy kei na rorogo, na kena totolo na berabera kei na vakawelewele mai na Malta, reachable walega ena Waqa. Na siti dina duadua ga e Victoria ena lomadonu ni yanuyanu; mo sikova talega na katubaleka sa rogo levu (Azur wida, vou) vakasaurarataki archway ni vatu vakavuravura dudukilagi mai na wasawasa, e dua na vanua qaqa me baleti ira era dau taleitaka na nunu wai.
Ena Gozo mada ga o na kunea kina Lotu kei na Valenisokalou, prehistoric na valetabu kei na matasawa totoka ni Ramla a sucu kina e dua na iTukuni mythological.
Comino na yanuyanu lailai o Malta kei Gozo, reachable ena Waqa, qaqa na vanua e vuqa kei na snorkelers, kei na kena vica walega na matavuvale bula ka dua ga Otela sa vaka beka na rorogo & #8217; ni yanuyanu, ia sa totoka sara.


text:
MACALA NI VEITAROGI VEI IRA NA YEAR 13 E SA NA KILAI ENA SIGA LOTULEVU SARAGA QO…KEI KEMUNI NA YEAR 12 ENA QAI MACALA YANI ENA EVERELI KA 6 NI SIGA.
Written by Maikeli Radua on March 15, 2022
Photo: File
Veikemuni na gonevuli Form 7 se Year 13 na nomuni macala ni veitarogi e sa na kilai tiko ena siga Lotulevu saraga qo kei kemuni na gonevuli Form 6 se Year 12 ena qai kilai mai na macala ni nomuni veitarogi ena Evereli na i ka 6 ni siga.
Vakaraitaka na Minister ni Vuli o Premila Kumar ni o na rawa ni raica na nomuni macala ni veitaraogi ena Website ni Ministry ena nomuni vakayagataka ga na nomuni FEMIS ID.
Me vaka ni dola tale tu ga na veikoronivuli ena vakau talega yani na kena i lavelave ena nomuni veikoronivuli.
Kena i tukutuku matata rogoca ena Vitifm 92.2FM/92.0FM/92.6FM


text:
SA TUKUNA VEI IRA ME RA VAKAGALALATAKA KECE NA NODRA I YAYA NIKUA
Written by Ben Ravulo on October 24, 2022
Era sa vakasalataki na veivuvale kece mai Veiraisi ka sa basu oti na nodra vale,mera vakagalalataka na nodrai yaya ena siga nikua,de ra na qai biu ena liga ni lawa.
E vakaraitaka ko Inise Rinasau,edua na marama ka taukena edua vei iratou na 21 na vale ka ra sa mai basu,ni rau sa sega tu ni cakacaka vaka veiwatini ena 2 na macawa sa oti,ka sa sega ni dua na i lavo e tu vei rau,me veivuke ena nodrau tokitaka tale na nodrau i yaya kina dua tale na vanua.
Vakarorogo mai ena VITIFM 92.2fm,92.6fm kei na 92fm.
VITIFM-E KAMICA QAI KACHI.
Source-FijiVillage


text:
VEITOKONI ENA MATA TIMI NI DRUA NA KABANI NA MOGUL MARKETING
Written by Ben Ravulo on November 1, 2022
E sa sainitaka na nodratou veitokoni kina timi ni Swire Shipping Fijian Drua,ena nodratou na vakaitavi tiko ena Shop and Save Super Rugby Pacific na kabani na Mogul Marketing.
E vakaraitaka ko Mark Evans,na CEO ni Drua,ni veika ka yaco ena siga nikua,e vakaraitaka ni ra rawa talega ni ra lewena yani na lewe ni vuvale ni Drua,na veibisinisi lelevu tale eso ena noda vanua.
Ia,esa vakadeitaki ni na qaravi tiko ena noda vanua e 6 taucoko na qito ni Super Rugby Pacific ena yabaki mai qo.
VITIFM 92.2fm,92.6fm kei na 92fm.
VITIFM-E KAMICA QAI KACHII.


text:
25 “Na Matanitu vakalomalagi e rawa ni vakatauvatani kei ratou na tini na goneyalewa eratou kauta na nodratou cina+ me ratou lai tavaka na taganevou.+2 E lima eratou lialia, e lima eratou vuku.+3 O iratou na lialia eratou kauta na nodratou cina ia eratou sega ni kauta na waiwai,4 o iratou na vuku eratou kauta na nodratou cina kei na kena tavaya waiwai.5 Ni sa dede mai na taganevou, eratou mani sosovu kece, ratou moce sara.6 Ena bogilevu tutu, e qai rogo mai e dua na kaila, ‘Sa yaco mai na taganevou! Ni lai tavaka.’7 Eratou tucake na goneyalewa, eratou vakarautaka sara nodratou cina.+8 Eratou kaya na goneyalewa lialia vei ratou na vuku, ‘Dou taloca mada mai vei keitou eso na nomudou waiwai, ni sa voleka ni boko na neitou cina.’9 Ratou mani sauma na goneyalewa vuku, ‘De qai sega ni veirauti vei keda. Dou lai volia ga mai na nomudou waiwai vei ira na volitaka tiko.’10 Ni ratou se lako tu i volivoli, sa yaco mai na taganevou. Ratou mani curu vata kei koya ina kana ni vakamau+ na goneyalewa eratou sa vakarau tu, qai sogo na katuba.11 Oti ya eratou sa qai yaco mai na goneyalewa lialia, eratou kaya, ‘Turaga, Turaga, ni dolava mada vei keitou na katuba!’+12 E qai sauma mai na taganevou, ‘Au tukuna vakadodonu, au sega sara ga ni kilai kemudou.’13 “Mo dou yadra tiko+ gona, ni dou sega ni kila na kena siga se na kena aua.+14 “Ni vaka ga e dua na tamata e vakarau lako i vanuatani, e kacivi ratou nona dauveiqaravi qai tataunaka vei ratou na ka kece e taukena.+15 E solia e lima na taledi* vua e dua, e rua vua tale e dua, e dua vua e dua tale. E solia me vakatau ena ka ratou dui rawata, sa qai lako i vanuatani.16 Totolo wale ga nona lako o koya e soli vua e lima na taledi me lai cakacakataka na taledi qori, mani rawata kina e lima tale.17 E vaka kina o koya e soli vua e rua, ni lai rawata e rua tale.18 Ia o koya e soli vua e dua, e kelia na qara qai buluta kina na ilavo* nei nona turaga.19 “Sa dede sara sa qai lako mai na nodratou turaga me raica nodratou cakacaka.+20 E kauta mai e lima tale na taledi o koya e soli vua e lima qai kaya, ‘Noqu turaga, oni tataunaka vei au e lima na taledi, raica, au sa rawata tale kina e lima.’+21 E kaya vua na nona turaga, ‘Vinaka vakalevu. O iko na dauveiqaravi vinaka qai yalodina! O a dina ena ka lailai. Au na lesia mo lewa e levu tale na ka.+ Mo marau vata kei na nomu turaga.’+22 E tarava mai o koya e soli vua e rua na taledi, qai kaya, ‘Noqu turaga, oni a tataunaka vei au e rua na taledi, au sa rawata tale kina e rua.’+23 E kaya vua na nona turaga, ‘Vinaka vakalevu. O iko na dauveiqaravi vinaka o qai yalodina! O a dina ena ka lailai. Au na lesia mo lewa e levu tale na ka. Mo marau vata kei na nomu turaga.’24 “E iotioti sara o koya e soli vua e dua na taledi. E lako mai qai kaya, ‘Noqu turaga, au kila ni oni turaga yalodredre, oni dau tamusuka na ka oni sega ni kaburaka, oni dau kumuna tale ga na ka ena vanua oni sega ni cebuceburaki kina.+25 Ena levu ni noqu rere au a lai buluta kina na nomuni taledi. Qo, ni taura tale.’26 E sauma vua na nona turaga, ‘O iko na dauveiqaravi ca qai vucesa. O kila vinaka niu dau tamusuka na ka au sega ni kaburaka, au dau kumuna tale ga na ka ena vanua au sega ni cebuceburaki kina.27 O koya gona, e dodonu mo vakacuruma ena baqe na noqu ilavo.* Niu lako mai meu qai taura na noqu taledi kei na kena tubu.28 “‘Ni kauta tani vua na taledi, solia vei koya e tini na nona taledi.+29 O koya e tu vua na ka ena soli vakalevu vua me sega ni taqea rawa. Ia o koya e sega vua na ka, ena kau laivi na ka mada ga e bau tu vua.+30 Me qai kolotaki na dauveiqaravi tawayaga ina butobuto e tautuba. Oya na vanua ena lai tagi qai katibati kina.’31 “Ni lako mai na Luve ni tamata+ ena nona lagilagi kei ira kece na agilosi,+ ena qai dabe ena nona idabedabe vakaturaga lagilagi.32 Era na qai soqoni e matana na veimatanitu kece, ena qai tawasei ira na lewenivanua me vaka ga na nona dau tawasei ira na sipi mai na me na ivakatawa.33 Ena qai biuti ira na sipi+ ena ligana imatau kei na me ena ligana imawi.+34 “Ena qai kaya na tui vei ira ena ligana imatau, ‘Ni lako mai, sa vakalougatataki kemuni o Tamaqu moni taukena na matanitu e sa vakarautaki me nomuni mai na ivakatekivu kei vuravura.35 Niu a viakana, oni vakani au, au viagunu, oni vagunuvi au, au a vulagi, oni kauaitaki au,+36 au luvawale* oni vakasulumi au.+ Au tauvimate oni qaravi au. Au tiko e valeniveivesu oni mai sikovi au.’+37 Era na qai kaya vua na yalododonu, ‘Turaga, keimami a raici kemuni enaica ni oni viakana, keimami qai vakani kemuni, se viagunu keimami qai vagunuvi kemuni?+38 Keimami a raici kemuni enaica ni oni vulagi, keimami qai kauaitaki kemuni, se oni luvawale, keimami qai vakasulumi kemuni?39 Keimami a raici kemuni enaica ni oni tauvimate se tu e valeniveivesu, keimami qai sikovi kemuni?’40 Ena qai sauma vei ira na Tui, ‘Au tukuna vakadodonu vei kemuni, na ka oni cakava vua e dua vei ira na lalai qo era taciqu, oni sa cakava vei au.’+41 “Ena qai kaya vei ira ena yasana imawi, ‘Ni lako tani vei au,+ oni na cudruvi ena bukawaqa tawamudu+ e vakarautaki vua na Tevoro kei ira nona agilosi.+42 Niu a viakana, oni sega ni vakani au, au viagunu, oni sega ni vagunuvi au.43 Au vulagi, oni sega ni kauaitaki au, luvawale, oni sega ni vakasulumi au, tauvimate au qai tiko e valeniveivesu, oni sega ni mai sikovi au.’44 Era na qai sauma tale ga, ‘Turaga, keimami a raici kemuni enaica ni oni viakana se viagunu se vulagi se luvawale se tauvimate se tiko e valeniveivesu, keimami qai sega ni qaravi kemuni?’45 Ena qai kaya vei ira, ‘Au tukuna vakadodonu vei kemuni, na ka oni sega ni cakava vua e dua vei ira na lalai qo, oni sega ni cakava vei au.’+46 O ira qo era na muduki vakadua,*+ ia o ira na yalododonu era na bula tawamudu.”+
iVakamacala e ra
^ Dua na taledi vaKirisi e tautauvata kei na 20.4 na kilokaramu (654 na onisi). Raica na iKuri B14.


text:
VAKACEGUI TU VAKAWAWA O OVISA MAI LABASA, KA RAIRAI ENA MATAVEILEWAI NA DRAIVA NI BASI.
Written by Maikeli Radua on May 17, 2022
Esa vakacegui tu vakawawa mai na nona cakacaka na ovisa mai Labasa ka laurai tiko ena dua na video ni saga tiko me vesuka edua na draiva ni basi ena loma ni dua na basi mai na busstand mai Labasa.
Ena nona vakaulewa na Kominisina ni Ovisa Sitiveni Qiliho sa vakarota kina me vakacegui vakawawa o ovisa mai na nona cakacaka me vakayacori mada edua na veivaqaqai.
Ia o koya na draiva ni basi e sa na rairai tiko ena Labasa Magistrate Court ena yakavi saraga edai ena cala ni nona sega ni via solia na yacana kei na yaca ni vanua e vakaitikotiko kina, kei na nona vakadredretaka na nona cakacaka ni veivesu edua na ovisa.
Ena vakacegu tiko na ovisa qo mai na nona cakacaka me yacova na gauna sa vakayacori oti kina na veivaqaqai baleti koya.
Kena i tukutuku matata vakarorogo tikoga mai ena Vitifm 92.2FM/92.6FM/92.0FM